
(| PERSPECTIVA N 
Hierinnen auffs kürtzte 


tag gegeben wird / ein newer beſonder kurtzer / doch gerechter vnnd 
ſehꝛ leichter weg / wie allerley ding / es ſeyen Coꝛpoꝛa / Gebe / oder 


rxas moͤglich zuerdencken vnd in grund zulegen iſt / verꝛuckt oder D 
„ vruerruckt ferner in die Perſpectyf gebꝛacht werden mag / on einı- 


ge vergebliche linie / riß vñ puncten / c. dergleichen weg bißhero noch Y 
nit bekant geweſen / Durch Hanſen Lencker Burger a 


zu Nuͤrmberg / allen liebhabern guter fünften K 
zu ehꝛen vnd gefallen publicirt. | 
Mit Roͤm. Rey. May. freiheit / auff ſechs ar. 


Gedꝛuckt zu Nuͤrmberg / durch Dietrich Gerlatz. 
M. D, LXXL 

Dem Surchleuchtieften Soch⸗ 


geboꝛnen Hürften bnd Herꝛn / Herꝛn riderichen 
Pfalczgrauen bey Bhein / des hepligen Noͤmiſchen 
Reichs Ergeruchfeffen vnd Churfuͤrſten / Her⸗ 
tzogen in nidern vnd obern Bayern / 
Meinem gnedigſten Gern. 


TEN Orchleuchtigſter hoch 


en 


wirdige ſachen vnd exempel / von den Alten an vns ge 

langet / als da ſcyen / von etlichen voꝛtreffliche vnd herꝛ⸗ 

liche groſſe thaten / von andern / loͤbliche vnnd ehꝛliche 

hohe tugendt / ond von vilen andern ſchoͤne / ſinnreiche / 
liebliche vnd nuͤtzliche kuͤnſte. | 

Welches nun alles (ob das wol bey den Heiden 

A ij ver⸗ 


vergenglich gehalten / jedoch ehrlich vnd gut gepueſen 
ond mit allem fleiß geſuchet worden) Darumben bil⸗ 
licher bey den Chꝛiſten / da alle gute gaben vnd tugent 
von Gott herkommen / erkennet / vnd in rechter volkom⸗ 
menheit zu feinem ewigen lob beſtendig geglaubet / vil⸗ 
feltigen lobs wirdig geachtet / on gerhuͤmet werden fol. 
Von wegen erzelter vꝛſachen / Ich auch nicht vn⸗ 
zeitig erwenen / vnd mit allen ebin wider zu gedecht⸗ 
nuß fuͤren wollen / den embſigen fleiß / durch welchen 
weiland der Durchleuchtig vñ Hochgeboꝛne Fuͤrſt vnd 
Herꝛ / Herꝛ Johannes Pfaltzgraue bey Rhein / Hertzog 
in Beyern / vnd Graue zu Sponheim / ꝛc. hochloͤblicher 
vnnd Chuſtlicher gedechtniß / E. C. F. G. Her! Vatter 
neben verzichtung Fuͤrſtlicher Regiments ſachen / vi⸗ 
len fchönen/ nuͤtzlichen vnd loͤblichen kuͤnſten beygewo⸗ 
net / in welchen kuͤnſten die natur feiner F. G. voꝛ allen 
der zeit hohen Perſonẽ / auch vilen andern (die doch von 
jugent auff mit geuͤbt vnd herkommen) den voꝛzug ver⸗ 
goͤnnet vnd zugetheilet hat. 
Vndalſo haben ſeine F. G. zu gutem voꝛtrefflichen 
vnd ehꝛnreichem exempel / ein herꝛlich vnnd ſchoͤn Tur⸗ 
mir Buch / vnter jrer F. G. namen publice außgehen 
laſſen / die darinnen beruͤrte hendel mit notwendiger 
Circumſtantia beſchueben / vnd alle Figurn / in ſonder⸗ 
lichem verſtand vnd nachgedencken / mit eignen henden 
ſelbs darein geriſſen. | 
Vnd neben dem / allen kuͤnſtlern zu lieb vnnd gefal⸗ 
len / noch ein Buch von der Perſpectief publicirt vnnd 
an tag gegeben / alle Figurn auß dem grund / vnnd ver; 
mögen derſelben kunſt gleicher weiß mit eignen henden 
darein verzeichnet. 0 . 
5 on 


Von welcher kunſt / als mir Gott der auch ein lei, 
nes wiſſen vergoͤnnet / habe ich die S. F. G. zu hochloͤb⸗ 
lichem vnd ſeligem widergedechtniß unter E. C. F. G. 
namen an tag geben / vnd die E. C. F. G. zu ehꝛen vnd 
Genedigem wolgefallen / in aller vnterthenigkeit dedi⸗ 
un vnd zu ſchꝛeiben woͤllen / der vnterthenigſten / troͤſt⸗ 
lichen zuuerſicht / E. C. F. G. werden deſſen kein vngene⸗ 
diges mißfallen tragen / Sondern jr ſollich mein on 
terthenigiſt wolmeinend werck vnd dedicirn deſſelben / 
genedigiſt belieben vnd gefallen laſſen. Derſelben E. K. 

F. G. zu vnterthenigen dienſten mich hiemit beuelhen⸗ 
de / Geben zu Nuͤrmberg den 4 Nouembꝛis / An no ꝛc. 
1571. 


E. C. F. G. 
Vntertheniger 
Hans Lencker Burger 
zu Nuͤrmberg. 


A u Voꝛrede 


Voꝛrede zum Kefer. 
V lob vnd Ehꝛ Gott dem allmechtigen / von 


welchem allein alle gute gaben vnnd kuͤnſt herkommen / 
2 N vnd jren vꝛſpꝛung haben 1 zu dienſtlichem wolgefallen 

SEN s allen liebhabern diſer edlen vnd lieblichen kunſt perſpectiua/ 

Dabicherſtenmals den 25. October des 67. Jars / ein kleins 
V Cractetlein von diſer kunſt publicire vnd an tag gegeben / 
vnd aber dazumal / vmb des geringen anſehens willen deſſelben das funda⸗ 
ment vnd den weg wie alle diſe ding zu machen / hinderhalten / vnd das auf 
gelegnere zeit vnd etwas ſcheinperlichers ſparn woͤllen / welliches ich dann 
noch auff diſen tag wol geſinnet were / Sintemal ich aber ſihe vnd ſpuͤre / 
das mir die gelegenheit etwas anſehelichers vnd muͤhſamers ins werck zu 
richten teglich mehr entgehen / dann zu handen wachſen wil / vnd auch da⸗ 
neben das bedencke / das begirliche gemuͤter vil mehꝛ mit eignem wiſſen / vis 
dem das ſie ſelbs machen koͤnnen / dann mit frembden verboꝛgnen Ein? 
ſten / vnd dem das von andern gemacht / geſettiget werden moͤgen / So bin 
ich entlich auff anregen viler fuͤrnemer vnd kunſtliebenden perſonen / vnd 
beſonder des hochberhuͤmbten vnnd hochgelerten Herꝛn P. Ramus Ass 
niglicher Maieſtet zu Franckreich Ordinarij Profeſſoris in der weitberuͤmbten 
Vniuerſitet zu Pariß / der mich ſelbs eigner perſon (vnnd neben jme Er 
Friederich Reiſener Matematiſcher kunſt liebhaber vnd foͤꝛderer) zu hauß 
erſucht / vnnd darumb gebeten hat / dahin bewegt worden / zu bewilligen / 
ſolch mein (von Gott verliehen) geringes pfuͤndlein zu publicirn / vnnd 
durch den dꝛuck / denen ſo des begeren / vnd beſſere gelegenheit haben / et⸗ 
was anſehlichers vñ muͤhſamers ins werck zu richten mitzutheiln / vnd da⸗ 
mit den andern ſo hoͤhers verſtands ſein / dann ich / vnd doch jre kunſt ver⸗ 
boꝛgen halten / mit jren gaben / ſo ſie von Gott empfangen / auch ans 
liecht zu kommen / vꝛſach geben wöllen / die weil je kein menſch im ſelbs als 
lein / ſondern viel mehꝛ dem andern zu dienſt leben ſoll. 

Vnd wie wol die edle perſpectiua dermaſſen ein hohe / ſchoͤne / ſuptile / 
(jedoch weitleufftige) kunſt iſt / wie dann das den Phiſicis vnd natur kuͤn⸗ 
digern des gleichen des geſtirns erfarnen wolbekandt / welche ſich derſelben 
auch biß zu den himliſchen Coͤꝛpern zugebꝛauchen wiſſen / was aber ich 
freundlicher lieber leſer / mit dem woͤꝛtlein perſpectif / wilgemeinet vnnd 
verſtanden haben / das werden dir die nachfolgenden Figurn / diſes kleinen 
werckleins / vnd derſelben beſchꝛeibung hierinnen eigentlich anzeigen vnd 
zu erkennen geben. | 

Dann ob gleich vil vnd mancherley ſchoͤne kunſt (auß dem augenmaß 
genommen) allenthalben voꝛhanden / ſo ſeien doch dieſelben mehꝛertheils 
alſo geſchaffen / das je einer den andern in denen vnterſchiedlich weit vber⸗ 
treffen kan / aber durch diſe kunſt moͤchtel do es allein am fleiß nicht mang⸗ 
lete) durch ein gewiſſe diſtants / hoͤhe des augs / vnd ordentliche verꝛũ⸗ 
ckung / ein jedes fuͤrgenommens ding / auß rechtem grund der Geometria / 
auff ein ebne flechen geriſſen / vnd one mangel alſo fürgebilder werden / das 
es dem geſchicht nit anders / auch weder mehꝛ noch minder erſcheinen vnnd 
geſehen wuͤrde / als ob es Coꝛperlich in ſolcher höhe vnd ferne / mit leng⸗ 
dicke vnd bꝛeite / feiner pꝛopoꝛtionirten groͤſſe / gegenwertig vorhanden 
ſtuͤnde / vnd auff ſolche maß nicht 9 fürgeſtelt werden koͤndte / als 

ö wie 


wie in Aritmetica ein recht facit / eines Exempels / auch nit gewiſſer de? 
funden werden mag. N . 

Vnd ob wol von alten vnd newen diſer kunſt erfarnen / vil bucher vnd 
ſchꝛifften an tag gegebẽ woꝛden / ſo ſeien doch dieſelben mehꝛertheils ſo mu⸗ 
heſelig vnd N mit vilen vberfluͤſſigen / vergeblichen linien / pun⸗ 
cten/ziffern vnd buchſtaben / dermaſſen vberheufft / das es den anfahen⸗ 
den ſchulern / an ſtat der ſchoͤnen liebligkeit / fo inn beruͤrter kunſt ſteckt / 
mehꝛmals jrithumb verdꝛuß vnnd vnluſt bꝛinget / ja das auch manchem 
die kunſt gar dauon erleaidet wirdt. 3 

Vnd die well mir dann auff das publicirn meines erſten werckleins vi⸗ 
ler vꝛtheil vnd was fie dauon gehalten / zugehoͤꝛ kommen / deren dann eins 
theils lieber des kerns genieſſen / dann vergeblich nur die ſchaln beſchawen 
woͤllen / Dagegen aber viler gemuͤter ſo ſteiff an den bißhero gemeinen 
pꝛaxen vnd derſelben demonſtration gehafftet / alſo das fie nicht für muͤg⸗ 
lich gehalten / ſolche weg erfunden ſein / wie dann der inhalt deſſelben mei⸗ 
nes erſten werckleins vermag / vnd beſonder in dem / da ich gemeldet / das 
ich in vbung diſer kunſt / auß verleihung Goͤttlicher gnad / ſo ein behenden / 
leichten / jedoch recht vnd gewiſſen weg / voꝛtheil vnd Compendium darin⸗ 
nen gefunden vnd erfaren hab. Erſtlich / das nit von noͤten / das die ding / 
ſo man perſpectiuiſch haben wil / zuuoꝛ Coꝛperlich ſein muͤſſen. um an⸗ 
dern / das mehꝛmals auß einem grund one maß vil vnnd mancherley gantz 
vnterſchiedliche ding in die Perſpeetiff gebꝛacht werden mögen. um dꝛit 
ten / das auß rechtbereiter Geometrial wie ich bey dem grunde S. hernach 
verſtanden haben wil) alle vnnd ein jedes Coꝛpus / auch one einigen ge⸗ 
bꝛauch des Zirckels auffgezogen / vnd in die perſpectieff gebꝛaucht werden 
mag. Zum vierdten / das alle vergebliche linien / riß vnd puncten vermit⸗ 
ten bleiben vnnd erſpart werden moͤgen / vnnd gar kein andere linie noch 
punct geſetzt noch gezogen werden tarff / dann allein die jenigen / ſo den 
fuͤrgegebnen Coͤꝛpern anhengig vnd zu jrer foꝛmirung von noͤten ſind etc. 
Zu dem werden ſich noch zwey ſtuͤckle im gebꝛauch vnnd werck hernach bez 
funden / Nemlich / zum fuͤnfften / das der pꝛincipal punct / darauß die Coꝛ⸗ 
poꝛa auffgezogen werden offt verꝛuckt / vnd das der zu einem Coꝛpus zwen / 
dꝛey vnd mehꝛ( one falſch deſſelben ) gebꝛaucht werden koͤndten / Das ſechſte 
aber welches ich allein ſchimpffs weiß fee vnd melde / die weil das niergend 
zu dienſtlich oder von noͤten / vnd wol vermitten bleiben kan / Nemlich / das 
gleichwol alle puncten eines Coꝛpus( da man wolte) nach angerichten In⸗ 
ſtrumenten / auch blindlich geſetzt werden koͤndten / welche ſechs ſtuͤckle du 
aber villeicht nicht ehe glauben / dann er faren moͤchteſt. 


Vnd damit ich aber nit dafuͤr gehalten / als ob ich mich ſolcher ding 
berhuͤmbte / denen ich im werck kein genuͤgen thun / noch mit der that er⸗ 
zeugen koͤndte / ſo hab ich mich deſto ehe zu ſolcher publication bewegen laſ⸗ 
ſen / auff das ich mit der that vnd dem augenſchein erweiſete vnd darthete 
das jenige / das dem fuͤrgeben der wort bißhero nicht hat vertrawet wer⸗ 
den woͤllen / vnd derhalben in diſem wercklein ſolchen meinen weg / in diſer 
kunſt durch etliche beygeſetzte Siguen von Noi. biß Neo. vnd derſelben ex⸗ 
empel zubeſchꝛeiben vnd zu eröffnen fuͤrgenom̃en / vnd habe dir lieber Le⸗ 
fer in dem meines verſehens (fo viel muͤglich) mit beſtem fleiß den weg dazu 
bereitet vnd alſo gebanet / das billich kein woꝛt noch Figur hierinnẽ (in fleiſß⸗ 
ſigem bedencken oder anſchawen) jrꝛig vnd anders dann dahin die gemei⸗ 

net / 


net / verſtanden werden ſolte / alfo / das du von woꝛt zu woꝛt / gleich der 
ſchnur nachgehen / vnnd nicht felhen wirſt / Jedoch wolſtu guͤtiger Le⸗ 
ſer nicht an vbel nemen / ob nit alle woꝛt in jrem eigentlichen vnd ſcherpff⸗ 
ſten verſtandt / oder wie die von gelerten vnd andern gebꝛaucht / hierinnen 

eſetzt woꝛden / Sondern dich benuͤgen laſſen / wann du die meinung der⸗ 
ſelben vnd was ſie woͤllen / darauß vernemen kanſt / dann alle diſe ding / 
mit jren eigenen vnnd zugehoͤꝛigen woꝛten vnd namen zugeben / gehoͤꝛt 

mehꝛ dann Layens wiſſen zu / wil mich auch derhalben zu deiner guͤtig⸗ 

eit getroͤſten / du werdeſt ſolche vnuolkommene wort 
(in reicherm verſtand ) mehꝛ eee 
zu verachten / geneigt vnd beholf⸗ 
fen ſein/ etc. 

Diſe beide Figuren V. vnd 2. mit 


jrem bericht / gehoͤꝛen in das XIIII. blat / hinten nach 
dem erſten Parag. zum ende der beſchꝛeibung ober die N 3. in wel⸗ 
chem Nez. diſe hierinn beſchꝛiebene Praxen der Perſpectief volzogen / vnd neben 
andern voꝛgehenden dꝛeyen Exempeln / auch mit diſen beiden Figuren 
lauter vnd volkommen erkleret wird. 


Ann wie das Exemplar gedruckt / vnnd ich 
A oermercket / das die beſchꝛeibung der Figur No. 3. (an 
welcher dann das meiſte hierinn gelegen) bey etlichen / 
die ſolcher ding zuuoꝛ vnbericht geweſen / zu volkomme⸗ 
nem verſtand / nit genug ſein woͤllen / vnd das die ding / 
(welche von den zuuoꝛ vngeuͤbten) allein auß jrer beſchꝛeibung / on 
alles zeigen / verſtanden vnd begriffen werden ſoͤllen / nicht zuuil vnd 
offt fuͤrgelegt vnd erkleret werden moͤgen / vnd damit auch niemand 
durch mißuerſtand gejrret / vnd den nutz diſer kunſt gerathen muͤſte / 
fo bin ich verurſacht woꝛden / die E&xemplaria in zuhalten / biß das ich 
diſe beide Figuren mit jrer beſchꝛeibung / erſt im 7. Jar / dazu hab 
koͤnnen bꝛingen. 

Dann weil ein jede kunſt / welche auß jrer beſchꝛeibung nit genug⸗ 
ſam verſtanden noch begriffen / vñ alſo zu jrem dienſt gezogen werden 
mag / bey nahend / als vneroͤffnet vnnd noch verboꝛgen zuachten ſein 
will / vnd aber diſe kunſt beſonder dienſtlich ſein kan / allen Werckleu⸗ 
ten / die ſich des meſſens vnd der Geometria gebꝛauchen / vnd fuͤrnem⸗ 
lich den Bawmeiſtern / welche von Holtz oder Stein zubawen fuͤrha⸗ 
ben / das fie die gründe verjuͤngen / vnde wie die gebew / jnnen oder auſ⸗ 
ſen / von voꝛnen / hinten / oder nach der ſeiten / geſtalt fein ſoͤllen) zuuoꝛ 
in kleinen muſtern Perſpectiuiſch darauff für augen ſtellen / vnd den⸗ 
ſelben nach mit dem groſſen werck verfaren koͤnnen / Vnd alſo mögen 
auch / zu bekleidung der Gebew / es ſey mit gemehl / oder ſchoͤnem ge⸗ 
te fel / dieſelben zuuoꝛ nach jrer pꝛopoꝛts verjuͤnget / vñ Perſpectiuiſch 
inn kleinen muſtern fuͤrgeriſſen werden / Aber ſoͤlche vnnd vil andere 
nutzbarkeit / koͤnnen durch mißuerſtand (entweder der Figuren oder 
der beſchꝛeibung) keines wegs erreichet noch erlanget werden. 

Vnd dieweil dann die gantze hierinn befchriebene Praxen / fuͤr⸗ 
nemlich in No. 3. auff diſen beiden ſtuͤcklein hafftet / Erſtlich wie die 
grunde. R. der vierung. a. durch die beide zirckel. G. H. vnd die Sai⸗ 
ten. D. auff die vierung l. in den grund. F. vbergetragen muͤſſen fein. 
Vnd zum andern / wie auß den puncten des grundes. §. die Ne 

uiſche 


Perſpectief Hanſen Lenckers. 

tiuiſche toͤꝛper auffgezogen werden ſoͤllen / Welche beide ſtuͤcklein / hab 
ich dir inn diſen zweien Figuren. V. vnd. Z. alſo klar vnnd greifflich 
darthun vnd zeigen woͤllen / das du der dem a bee. nach / on allen jrꝛ⸗ 
thumb gewiß werden / vnd nicht fehlen kanſt / Vnd ob ich wol in diſen 
beiden Figuren / vil Zirckel / Saiten / Inſtrument B. C. vnd Stefft 
angezeiget hab / ſo woͤlſtu doch bey .Y. nur zwen Zirckel. G. H. vnnd 
ein Saiten. Vnd bey. Z. nur ein Inſtrument. B. ein Linial. C. vnd 
einen Stefft verſtehen. 

Ynderſtlich bey der Figur. Y. wie die puneten des grundes R. 
von der vierung. a. auff die vierung. l. ober getragen werden / hab ich 
(wie beide Zirckel vnd die Saiten je eins nach dem andern mit meſſen 
vnd rucken gebꝛaucht werden föllen) alſo auch mit a.b.e. nacheinan⸗ 
der verzeichnet. /a. iſt das erſte meſſen mit dem Zirckel. G. von der 
linie. m. der vierung. a. biß inn den punet. / am grund. R. des Cubi. 
b. iſt das ander meſſen / alſo vnuerruckt des Zirckels / vom punct. 4. 
der vierung l. in die linie m. /e. ruckt die Saiten biß an den Zirckel. 
d. miſſt das dꝛitte mal von der linie m. biß an die linie. n. da die 
Saiten durchſchneidt / ond legt den Zirckel vnuerruckt beyſeitz nider. 
/e. miſſt mit. H. von der linie. t. biß in punet j. am. R. „f. miſſt alſo 
vnuerruckt von dem punct. 4. der vierung. l. in die linie. m. /g. ruckt 
die Saiten biß an den Zirckel. /h. ſetzt mit dem hingelegten Zirckel / 
den geltenden puncten. j. an der Saiten nider (dann als gemelt) wie 
mit einem punct gethon / alfo auch mit allen gethon fein will. 

Wann du aber die linie t. mit jren puncten niderlegeſt / wie die li⸗ 
nie. m. als du bey. V. zuſehen haſt / vnd ſetzeſt die puneten diſer beiden 
linien. t. vnd. m. mit vnterſchiedlichen zeichen / in die linie. m. der vie⸗ 
rung l. fo darffſtu keines Zirckelmeſſens mehr / dann nur das mit 
dem Zirckel. d. G. vnd ſetzeſt alsbald den geltenden puncten nach der 
Saiten. g. nider. 

Zum andern / hab ich eben der gleichen auch / bey der Figur. mit 
dem auffziehen vnd erheben des puncten. J am grund. &. des Cubi / 
wie auff der tafel. A. die Linial. C. B. vnd der Stefft / je eins nach dem 
andern gebraucht (wie offt der Stefft geſetzt. C. vnd. B. geruckt wer⸗ 
den ſoͤll / biß der punct. j. (oder ein ander) zum Korpus erhoben / vnd 
in feinen winckel fellt) auch mit. a. b. c. nacheinander verzeichnet. 

a. Setzt den ſtefft gerad auffrecht in den punct. j. des grundes. F. 
b. ruckt das Linial. C. biß an den Stefft. /e. ſetzt den Stefft in die 
linie m. ans Linial. C. /d. ruckt das Inſtrument B. an den Stefft. 
ſe. ſetzt den Stefft auffs Papir / an die Erdlinie a. (oder an ein ans 

dern pune) am Linial. B. vnd helt allda mit ſtill. /f. ruckt das In⸗ 
ſtrument. B. zuruck / recht auff den punst J. am grund. §. /g. ruckt 
das Linial. C. an den ſtefft / wo nun das Linial. C. g. das Linial. f. B. 
durchſchneidt / in diſen winckel ſetzt. h. den geltenden puneten J zum 
Cubus nider. a 


Bericht auff etliche woꝛt. 


3. Was ich bey dem woͤꝛtlein Geometria will verſtanden haben / 
findeſtu am V. blat / voꝛn am erſten vnd andern Harag. vnd am VII. 
blat / voꝛn am vierten Parag. vnd hinten am erſten Parag. vnd vom 
am X. blat vnten. N 
2. Den vmb vnd abſchnit im VI. blat / hinten im andern Para. 
vnten verſtehe alſo / wenn du ein Coꝛpus les ſey wie es woͤll / ablang / 
rund / gerad / krumb / oder ecket) zu einer wand ſtelleſt / vnnd ſetzeſt ein 
liecht gerad dagegen / doch weit dauon / ſo wird das Coꝛpus ſeinem 
vmb vnnd abſchnitt / gleich ein ſchatten an die wand werffen / ic. vnd 
diſer ſchatten gleicht auch etlicher maß den gruͤnden. P. 
3. Was der auffzug ſey / dadurch die Coꝛpoꝛa erhoben bnd auff⸗ 
gezogen werden / findeſtu am XI. blat / hinten im ditten Parag. vnd 
am XV. blat / voꝛn am vierdten Parag. vnd in No. 4. 5. vnd andern 
Figuren / da die puneten aller Coꝛpoꝛa auffzuͤg / neben den coͤꝛpern 
nacheinander auffwartz mit a. b. c. oder 3. 2. 3. verzeichnet find. 
Was ein gantzes / ein durchſichtig / vnnd ein durchgebꝛochen / 
oder durchgeſchnitten Coꝛpus ſey. Ein gantzes Coꝛpus haſtu inn 
Ne. j. mit 8. Drianglen / vnd in Ns. an der Kugel mit dem ring. 
5. Ein durchſichtig Coꝛpus / als wans Lriſtall wer / haſtu inn 
No. 3. am Kegel. 
6. Ein durchbꝛochen oder durchgeſchnitten Coꝛpus haſtu inn 
No. 7. neben dem Schnecken ſtehen. 
7. Der einſchnitt im XXIIII. blat voꝛn iſt / wann auff das Pla⸗ 
num des Coꝛpus vmb vnd vmb verzeichnet wird / wie bꝛeit die Stebe 
ſein ſollen. 
8. Der durchſchnitt iſt / wann die Stebe mit den jnnern linien 
vol zogen vnd ſichtig gemachet ſind / wie das durchgeſchnitten Got 
pus in Ne. 7, gar mit ſolchen ſteben foꝛmirt iſt. 
9. Blindriß oder Blindlinien ſind mit eitel puͤnctlein gethan. 
o. Oitlinien vnd Oꝛtriß / ſind / in welchen die vergerung der gruͤn⸗ 
de / oder werck / zuſamen treffen. 5 | 
Zubeſchꝛeiben 

Obeſchꝛeiben aber vnd 


zulernen den grunde vnd das funda⸗ 

ment der Kunſt Perſpeetiua nach dieſem mei⸗ 
nem hernach angezeigten wege / woͤllen erſtlich 
von noͤten fein etliche Werckzeug vnd Inſtru⸗ 
ment / welche ich alle in der erſten Figur No. 
fürgeriffen hab / Vnd wiewol ich dir guͤnſtiger 
lieber leſer alle dieſe Juſtrument vnd Werckzeug ein jedes mit einer 
eignen leng / dicke / vnd bꝛeite beſchꝛeibe / wie ich mich dann auch in et» 
lichen volgenden Figuren eines gewiſen maſes vom Zol vnd Statt» 
ſchuch zu Nuͤrmberg gebꝛauchen wir / welchen halben ſchuhe ich dir 
mit feinen ſechs Zolen in diſer erſten Figur fuͤrgeriſſen / vnnd doch die 
Inſtrument vnd werckzeug nit alle mit voͤlliger leng vnd bꝛeite des⸗ 
ſelben / ſondern nach einem veriungten Zol dabey verzeichnet hab / ſo 
ſoltu aber doch mit nichten vermeinen noch gedencken / das alle diſe 
ding / eben an ſolche benentliche maß gebunden ſein / Dann was die 
Inſtrume at vnd werckzeug belangt / mögen die groͤſſer vnd kleiner / 
nach erheiſchung der ding / ſo man machen will / gebꝛaucht werden / 
desgleichen was auch die groͤſſe der gruͤnd / die hoͤhe des Augs / vnnd 
die ferne der Diſtants belangt / darinnen mag ein jeder / nach ſeinem 
verſtand / mehꝛen / mindern / nemen oder geben / Das ich aber etliche 
ding mit einem gewiſen maß beſchꝛeibe / geſchicht allein darumb / das 
ich den / ſo zur lernung diſer kunſt greiffen will / gleich als bey der 
hand / mit gewiſen regeln leite vnd fuͤre / biß er ein Coꝛpus in die Per⸗ 
ſpectif gebꝛacht / vnnd den weg des fundaments ergriffen vnnd ver⸗ 
ſtanden hat / als dann fallen alle diſe fuͤrgeſcheibene maß / vnnd moͤ⸗ 
gen nach eines jeden gefallen / alſo gebꝛaucht oder verendert werden / 
nnd wann du anfangs die hierinnen verzeichneten Inſtrument / 
vierung / gruͤnd / linien / vnd puneten (gleich als ein a be.) lerneſt ken⸗ 
nen / vnd recht verſtehen / ſo wird dir die Praxen one einigen jrꝛthumb 
gar ſchleunig von ſtaten gehen / welche ich dir kurtz / vnd allein / durch 
die erſten dꝛey Figuren / mit dꝛeyerley Exempel / gantz volkommen be⸗ 
ſchueben habe. 


Von Inſtrumenten zu diſer 
Kunſt gehoͤꝛig. 


B Erſtlich 


Perſpectief 

Rſtlich muſtu haben ein Cafel bon linden 
bholtz / z. ſchuhe lang !. ſchuhe vnd s. zol bꝛeit / vnd r. zol 

e dick (welche du / wann dus bꝛauchen wilt / am aller be⸗ 
D quembſten / als ein Schꝛeibbuͤltlein / ein wenig geleinet / 
für dich legen ſolt) dazu muſtu haben ein leiſten der Tafel leng / 4. zol 
dick / vnd . zol bꝛeiter dann die Tafel dick iſt / vnnd diſe leiſten heffte 
oder leime vnten gegen dir / an die lange ſeiten / ſolcher Tafel / alſo das 
das. vom zol / des die leiſten bꝛeiter dann die Ta fel dick iſt / oben vber⸗ 
ſteche / vnd diß wird zu zwerch / vnnd perpendicular linien / ein rechte 
vnd gewiſe regel ſein / vnd iſt diſe Tafel / ſampt der leiſten / inn der er⸗ 
ſten Figur Nj. mit A. ſignirt. Es ſoll dich aber gar nicht jrꝛen / ob 
gleich mehꝛ ding auff derſelben verzeichnet ſind / von welchen der be⸗ 
richt hernach volgen wird / woͤlte aber jemand / weniger koſtens halb / 
nur ein gemein Linial / mit zweien nadelſpitzen / auff ein Tiſch oder 
anders ebens Bret hefften / das were auch genug hierzu. 

Auff diſe Tafel vnnd an die vberſtechende leiſten / gehoͤꝛt nun ein 
Inſtrument von Meſſing gemacht / wie das in Ne j. mit B. a. vnd . 
bezeichnet iſt / doch muſtus verſtehen vnd alſo anſchen / das B. a. vnd 
F. gerecht fuͤr dich kommen / die dicke iſt / wie ein ſtarck Kartenpapir / 
die leng des bꝛeitern theils / fo an die leiſten gehoͤꝛt / ſey 32. ſchuhe / die 
bꝛeite j. zol / on gefehꝛ mitten darein / vnd darauff / muß gantz winckel⸗ 
recht gefuͤget / vnd mit Zin gelötet werden / ein Linial von gleicher dis 
cke / . ſchuhe lang / vnd z. zol bꝛeit / vnd diß auffgeloͤt Linial / macht 
diſem Inſtrument / gegen der rechten vnnd lincken hand / zwen gleich 
gerechte winckel / bey dem winckel gegen der rechten hand ſtehet ſein 
zeichen B. vnnd zwen zol vom winckel B. gegen der lincken hand / loͤte 
ein grifflein / dabey man es halten / vnnd an der leiſten gegen der rech⸗ 
ten vnd lincken hand / hin vnnd her rucken kan / dann das vnterſte 
zwerchtheil / welchs zols bꝛeit iſt / dienet zu nichts anders / dann das 
es nur gerad an der leiſten gefuͤret werden möge / vnnd DIE Inſtru⸗ 
ment / wie das hie gantz beſchꝛiben vnnd fuͤrgeriſſen iſt / will ich das 
Inſtrument B. nennen / aber das auffrecht ſchmale theil deſſelben als 
lein / nenne ich das Linial B. die puneten aber / welche du volgends 
auff DIE Linial zuſetzen gelernet wirft / an die ſeiten da 5. ſtehet / 
die werden auch jren beſondern namen mit ſich bꝛingen / vnnd iſt der 
bꝛauch diſes Inſtruments / nicht allein zur Perſpeetif / ſondern auch 
zu allerley gründen der gebew / der Coͤꝛpern / zu auffrechten / ligen⸗ 
den / vnnd geleinten dingen / vberauß bequem vnnd ſehꝛ dienſtlich / 
was ich aber durchauß diſem B. fuͤr dienſt zuſchtelben werd / ſo u 

ich doch in alle wege nicht anders verſtanden noch gemeinet haben / 
dann das es ſtets an der leiſten der Tafel behalten / vnnd daran hin 
vnd her gerucket werden ſoll / Dann die weil zu allerley dingen diſer 
gantzen kunſt / nur allein dꝛeyerley art der geraden linien gebꝛaucht 
werden moͤgen / als nemlich ein Perpendicular / ein Wagrechte / vnd 
ein Geleinte (vnnd one die geleinte / welche von wegen vmbwendens 
auch hoch vnnd nider neigens / allerley vnentliche verenderung mit 
ſich bꝛingt) mag diß. B. die andern beide darnach zuziehen / auffs al⸗ 
ler bequembſte gebꝛaucht werden / wann ſo es an der leiſten bleibt / ſo 
zeigt das auffrecht Linial / ein rechte vnd gewiſe perpendicular linia / 
dabey verſtehe ein ſolche linia / welche gleich einem faden / im Bley⸗ 
ſcheit gerad gegen der erden vnterſich henget / vnnd mag diſe linie hie⸗ 
rinnen nit anders / dann nach dem Linial B. von oben der Tafel ab⸗ 
werts gegen der leiſten gezogen werden / wie in Noz. vnd. z. die linie 
S. vnd. t. vnd dergleichen / jedoch muͤſſen diſe vnd alle Figuren / wie die 
hernach beſchꝛieben / fuͤr ſich genommen vnnd beſchawet werden / wie 
das die NR vnd beygeſetzte ziffern vnd buchſtaben erfordern vnd mit⸗ 
bꝛingen / vnnd wann du einen punet auff ſolches Linial ſetzeſt / hoch 
oder nider / vnd ſtichſt den gegen der rechten vnnd lincken hand anffs 
Papir ab / ſo nahend oder weit von einander / als du wilt / ſo haſt du 
zwiſchen diſen zweien puncten / ein rechte vnnd gewiſe zwerch oder 
kreutzlinie / dabey verſtehe ein ſolche linie / welche mit beiden oꝛten inn 
gleicher höhe / wie ein rechter Wagbalcken / ob der Erden ligt oder 
ſchwebt / vnnd kan diſe linie nicht wol anders anzeigt werden / dann 
wie in folgenden aba die zwerchlinie m. der Horizont vnnd ders 
gleichen / wiewol ſie Perſpettiuiſch / wie ein vnrhu der Uhr hin vnnd 
her gewendet allerley verenderung mit bꝛinget / wie du der inn N' jo. 
bey dem mitlern grund des geſtuͤrtzten kegels / viert zuſehen haſt / vnd 
wann du ſolcher wagrechten zwerchlinien / gleich dem Honzont / vil 
bedarffſt / ſo heffte ein Linial auff die Tafel / gegen der lincken hand / 
winckelrecht von der leiſten gerad vberſich / daran man das B. mit 
ſeinem bꝛeiten theil / auff vnnd ab rucken kan / ſo moͤgen dann ſolche 
zwerchlinie nach dem ſchmalen theil deſſelben / von der lincken gegen 
der rechten in gleicher weite von der leiſten / fertig vnd gewiß gezogen 
werden / vnd auſſer diſer zweier linien mag keine geriſſen werden / die 
nit hoch oder nider leinet / deren gleichnuß eins theils haſtu in N' 2. 
bey den linien. c. d. f. g. n. ꝛe. Ind woͤlte auch jemand den vnkoſten di⸗ 
ſes Inſtrument von Meſſing zumachen / erſparen / der möchte von 
eim ſtarcken Kartenpapir eins auß ſchneiden / wie das in 5 A 

z. bezeichnet 

8. bezeichnet iſt / vnd aber das auffwartz / ob der ziffern z. ſo hoch laſ⸗ 
ſen / als ers beduͤrfft / vnd an deſſen ſtat gebꝛauchen. 

Ferner muſtu haben ein Linial (das mag wol von holtz fein) ons 
gefehꝛ 2. ſchuhe lang / : zol bꝛeit / ſo dick als zwey Kartenblat / darun⸗ 
ter muß am obern oꝛt ein kleines ſpenlein / von diſer dicke geleimet 
werden / das muß ein kleins loͤchlein haben / dadurch ein Nadel gehen 
mag / vnd muß ſolch loͤchlein gerad auff die euſſerſte linie des Lintals 
gerichtet ſein / wie du das in No j. mit. C. bezeichnet ſiheſt. 

Ferner muſtu haben (allein zubereitung der gründe) zwen zirckel 
die zeichne mit. G. vnd. H. die willig in der hand ſind / doch nicht allzu ⸗ 
geng / auff das ſie ſich im niderlegen oder auffheben nicht verrucken / 
die moͤgen groß oder klein ſein / nach dem die gruͤnd erheiſchen / vnd die 
vierung. a. groß oder klein iſt / vnd dann ein eiſen ſtefft zum punctirn 
vnd reiſſen allerley linien. 

Noch muſtu haben ein gar kleine ſaiten / an ſtat einer beweglichen 
linien. ongefehꝛ ein ſchuhe lang (enger oder kuͤrtzer) nach dem du das 
Aug vnnd den Hoꝛizont hoch oder nider ob dem Eſtrich erheben wilt / 
die muß haben am obern oꝛt ein kleins ſchlinglein / dadurch mans mit 
eim negelein auff die Tafel hefften kan / vnten aber muß fie ein groͤſſe⸗ 
re ſchlingen haben / das mans an den Daumen der lincken hand 
thun / vnd zu jrem nutz / wie volgen wird / gebꝛauchen mag / wie folche 
in No. j. mit. D. ſignirt iſt. | 0 

Diß ſind nun die nottuͤrfftigen Inſtrument vnd Werckzeug / ſo 
man zur Perſpectief / vnnd allerley gruͤnden diſes wegs zugebꝛau⸗ 
chen / voꝛ der hand haben muß / Vnnd die weil dann faſt ein jeder die 
zirckel zuuoꝛ hat / ſo haſtu hiebey abzunemen / wann einer die vbꝛigen 
Inſtrument vnd werckzeug / wie die nach dem geringſten koſten hier⸗ 
inn beſchꝛieben vnnd anzeigt find / gebꝛauchen woͤlte / das er die alle 
mit. 4. oder. 5. kreutzern erzeugen moͤchte. 

Noch will ich deren zwey beſchꝛeiben / welche fuͤrnemlich mehr 
zur fertigkeit vnnd dem fleiß / dann zur not dienſtlich find. Ich mach 
mir von Kartenpapir allerley gerechte durchgeſchnitene vierung / 
groß vnd klein / nach dem ich groß oder kleine ding machen will / al ſo 
das fie vmb vnnd vmb die groſſen. j. zol / die kleinern J. zol bꝛeit ſind / 
vnnd inwendig ſo wol als außwendig recht vierecket außgeſchnit⸗ 
ten / das die inwendige weiten ongefehꝛ ſey. 4.6.8. zol mehꝛ oder mins 
der) vnnd nach dem man zu diſer kunſt (nach diſem weg) vil rechtge⸗ 
uierter ebner Planus oder Pletze haben muß / ſo iſt ſehꝛ bequem / wan 
die von Meſſing gemacht find / dann damit kan man one muͤhe Zir⸗ 

ckel oder Linial / gar leichtlich in einem vmbriß (ſonderlich inwendig) 
allerley gerechte vierung ziehen / vnd reiſe dann auff diſe vierung / ſie 
ſey von Papir oder Meſſing / vmb das außgeſchnittene geuierte loch 
inwendig vier linien vmb vnd vmb / welche ich hie mit blindriſſen ans 
gezeiget hab / vnnd diſe linien muͤſſen etwas ſtarck geriſſen fein / auff 
das man mit dem zirckel darinn hafften / vnnd darauß die gründe abs 
u kan / wie du diſe vierung inn No J. mit E. bezeichnet zuſehen 
aſt. 

Nun iſt noch eins in Nj. von rechter leng vnd bꝛeite / mit F. fig» 
nirt / das iſt gantz von duͤnnem Meſſing / hat an beiden oꝛten zwey 

kleine roͤꝛlein / das nur ein Saiten dadurch gehn mag / welche onge⸗ 
feht 6. 8. oder jo. ſchuhe lang iſt / hat vnten ein bleyen gewichtlein / 
vnd am andern oꝛt ein ſchlingen / das mans an den lincken Daumen 
thun mag / vnd diſer ſollen von recht zwey ſein / deren gebꝛauch ich her⸗ 
uach beſchꝛeiben will. 

Vnd dieweil ich jetzund Inſtrument vnnd Werck zeug nach not⸗ 
turfft beſchüieben / vnd für augen geleget hab / fo will ich nun auch et⸗ 
was anzeigen vnd berichten von den Eſtrichen / vnnd gruͤnden / ſo zu 
diſer kunſt gehoͤꝛen / vnnd von nöten find / der find fuͤnfferley / welche 
doch nicht mehꝛ dann zweierley beſondere vnterſchied haben / Die er⸗ 
ſten zwen ſind allein als an ſtat der erden / oder eines platzes / dienſt⸗ 
lich / natürliche / oder Perfpectiuifche coꝛpoꝛa / darauff zuſtellen / Die 
dꝛey aber werden / ein jeder nach ſeiner maß (wie volgen wird) vergli⸗ 
chen den gebewen vnnd andern Coͤrpern / fo man inn die Perſpectief 
bꝛingen will. 

Vnd von den erſten zweyen / wie vnd auſt was vrſachen der erſte 
allein durch die Perſpectief vnnd das Geſicht inn ein andere geſtalt 
verwandelt wird / will ich kuͤrtzlich vnd eigentlich durch die volgende 
Figur anzeigen vnd berichten. 


Von bereitung bnd brſach 
der gruͤnde. 


Erſtlich 

Aſtlich findeſtuhie in Na. der andern Fi 
RS gur / ein gerechte vierung oder plonus mit. a. ſignirt / 
deren vier eck bezeichnet find mit 3.4.5.6. welche vice 
WE rung anders nit verſtanden werden ſoll / dann an ſtat 
eines Erdengrunds / oder eines Eſtrichs / darauff man 
allerley gebew / geuiert / ecket oder rund / raumlich ſtellen kan / oder an 
ſtat eines tiſches / oder eines andern ebnen platzes / darauff man et⸗ 
was zubeſchawen ſetzen / ſtuͤrtzen / legen oder leinen mag / vnnd diſe 
vierung ſoll allweg ſo groß ſein / das die gruͤnde eines oder mehꝛ der 
Coꝛpoꝛa ſo man machen wil / verruckt oder vnuerruckt / ſaten rhaum 

darauff haben moͤgen / vnd nit vbertreffen. ö 
Den vnterſchied aber der Erdengruͤnde vnd der Coꝛpoꝛa gruͤn⸗ 
de / will ich dir mit diſem exempel erkleren / Alſo / nim̃ dir fuͤr / das ein 
Tiſch der Erdengrund / a. oder ein Eſtrich ſey / vnnd reiſe darauff ein 
Zirckelriß / oder ein quadrat / ſo beſchleuſt inn ſich der zirckelriß ein 
andern beſondern grund einer Kugel / oder eines andern runden 
Coꝛpus / vnd das quadrat beſchleuſt in ſich den grund eines Cubus / 
oder eines andern geuirten Corpus / alſo auch dergleichen von an⸗ 
dern ſuperfieien vnnd gruͤnden der Coꝛpern auff dem Eſtrich zuuer⸗ 

ſtehen / welche hernach. R. genennet werden. 
Vnd diſe vierung nenne ich nach jrem zeichen a. die bꝛeite derſel⸗ 
ben iſt. 3 ar. zol / gerad mitten daruͤber. 3 zol / ſetze ein puncten . b. als 
die hoͤhe des augs oder des Hoꝛizonts / in diſen puneten zeuhe von den 
puncten. 3. vnd. 4. zwo linie / die zeichne mit. e. vnd. d. vnd in gleicher 
höhe des puncten. b. zeuhe die linie Hoꝛizont / darein ſetze vom. b.gegen 
der lincken hand. 7. zol ein puneten e. als die diſtants zwiſchen dem 
puncten 3. vñ vom puncten b. gegem e. ongefehꝛ. 3 zol weit / ſetze in 
die linie Horizont ein puneten .i. den will ich hierinnen den principal 
puncten nennen / dieweil derſelbe allein dazu dienen ſoll / alle Coꝛpo⸗ 
ra oder Gebew darauß zuerheben vnd auffzu ziehen / wie du hernach 
vernemen wirſt / als dann zeuhe vom e. zwo linie zu. 3. vnd. 4. den 
zweien ecken der vierung a. die zeichne mit. f. vnd. g. dann zeuhe auß 
dem puncten . ein gerade linie vberſich inn den puneten. 8. die ſey. h. 
vud wo nu diſe linie. h. von der linie. g. bey dem punct. . durchſchni⸗ 
ten wird / in derſelben höhe ſchneide den Eſtrich mit einer zwerchlinie 
k. zwiſchen den zweien linien. e. vñ. d. ab / ſo haſtu die vierung. a. nach 
diſer Höhe des Augs / vnd ferne der Diſtants / zwiſchen den puneten 
1.2.3. . recht in der Perſpectief / vnd diſe vierung nenne ich. l. vnd helt 
ſich mit diſen zweien vierungen .a. vnd l. gleich als wann du einen 
Tl 

Tiſch vber ſeinem mittel gerad von oben herab anſeheſt / ſo wuͤrde er 
dir / nach art der vierung. a. anders nicht dann recht vierecket erſchei⸗ 
nen / wann du aber jo. oder 32. ſchuhe der Diſtants dauon geheſt / ob 
es nun wol eben derſelbige geuirte Tiſch iſt / ſo wird er dir doch fuͤrſich 
hinauß Fur vnnd zugeſpitzt oder verjuͤngt / nach art der vierung l. 
anzuſehen ſein / Vnd die oꝛtlinie diſer vierung. l. fen n. (jedoch mag 
vom. 3. zu. 2. auch eine zu gleichem brauch gezogen werden) die leng⸗ 
ſte linie aber / fo von etlichen Baſe genennet wird (welche ſich allein 
an diſem grund / mit der vierung. a. vergleicht) ſey. m. vnd ob wol diſe 
linie m. allweg vnter dem Hoꝛizont verſtanden wird / ſo mag ſie doch 
im bꝛauch der Perfpeetief biß zum Hoꝛizont / vnnd auch darüber er⸗ 
hoben werden. 

Vnd hierauß haſtu nun grund vnd vrſach / wie die Geometriſche 
vierung. a. von wegen der höhe des Augs / vnnd ferne der Diſtants / 
jetzt als ein Perſpeetiuiſche Geometria oder Eſtrich zuachten / bꝛei⸗ 
ter noch lenger nicht / dann die vierung. l. erſcheinen mag / vnd das dis 
fe beide vierung. a. vnd. l. im grund einerley vnd gleich ſind / vnd muͤ⸗ 
ſen auch derhalben einerley vnd gleiches inhalten / ob ſie wol inn ge⸗ 
ſtalt vnd namen vnterſchiedlich ſind. 

Es moͤgen aber auch ſolche vierung. l. fertigkeit halber / zu aller⸗ 
ley dingen / one alle vergebliche linien vnd ſolche vmbſtende / erwehlet / 
vnd nur bloß mit vier linien groß oder klein beſchniten werden / Wie 

ich dir ſolcher zum Exempel hie in N'. nach zweierley groͤſſe / jrer 
zugehoͤꝛigen vierung. a. achte auffeinanderliegend / fuͤrgeriſſen hab / 
welche ich mir doch allezeit / nach erheiſchung der ding / groͤſſer / klei⸗ 
ner / lenger vnd bꝛeiter erwehle / vnd es kan doch gleichwol allweg eis 
ner jeden ſolchen vierung . wie die erwehlet werden mag / Erſtlich 
nach dem zuſamen lauffen der beider linien e. vnd. d. im puncten b. 
die höhe des Augs vnd der Hon zont / Ind zum andern / nach der li⸗ 
nie m jr zugehoͤꝛige vierung. a. nd zum dütten / durch den abſchnit 
der linie k. die Diſtants / alles nach voꝛbeſchꝛiebner regel / recht vnd 
gewiß gefunden werden. 

Du ſolt aber in erwehlung der vierung J. dahin bedacht ſein / ob 
das Coꝛpus / das du machen wilt / ein groſſen vnd ſcheinlichen / oder 
ein kleinen ſuptilen ſchnitt hat / darnach ſoltu ein vierung. l. einer ſol⸗ 
chen Diſtants erwehlen / es ſey zwen oder dꝛey ſchuhe / etwas mehr 
oder minder / wie dann ein jedes ſolches ding / wans Coͤꝛperlich were / 
mch oder fern / am bequemlichſten zubeſchawen fuͤrgeſtellet werden 


moͤcht. 
& Und 


Perſpecttef 

Ind wie wol das etwas in die Perfpectinifche gruͤnd zubꝛingen / 

diſe beide vierung a. vnd l. ſampt etlichen puncten zuuoͤderſt von 

noͤten ſind / ſo wirſtu doch im bꝛauch diſer ding erfaren / das dit beide 

linien. m. vnd t. der vierung a. vnd dann m. vnd n. der vierung . 
ſampt den zweyen puneten b. vnd i. im Hoꝛizont genug dazu ſind / 
vnd das alle vberige linien vnd puneten er ſpart werden mögen. 

Vnd hiebey woͤlſtu mit fleiß warnemen vnd mercken den bericht / 
wie ich dir jetzt bey den Erdgruͤnden / von wegen derſelben vnterſchied 
thun / vnnd mit etwas vmbſtenden / durch ein Exempel erkleren vnnd 
anzeigen will / Nemlich alſo / Ich wolt gern ein Gebew 200. ſchuhe 
lang / joo. ſchuhe bꝛeit / vnd 150. ſchuhe hoch / mit feiner zugehoͤꝛ / als 
Eſtrich / Seulen / Gewelb / Boͤgen / Duͤrn / Fenſtern / ie. vnd anderm / 
wie das jnnen vnd auß wendig geſtaltet ſein ſoll / nach ſeiner propoꝛtz 

verjungt / Coꝛperlich in einem kleinen muſter / Z. ſchuhe lang / J. ſchu⸗ 
he bꝛeit / vnnd 32. ſchuhe hoch / von holtz gemacht / auff einem Tiſch 
zubeſchawen voꝛ mir haben. 

So kan nun ein ſolches muſter / oder was es ſonſt iſt (doch nicht 
das es Coꝛperlich fein muͤſſe / ſondern nur mit höhe / leng vnd bꝛeite / 
im ſinn fuͤrgenommen) auff einer vierung a. welche zweyer ſchuhe 
bꝛeit (oder mehꝛ wans verruckt fein ſolt) auff zweierley gantz vnter⸗ 
ſchiedliche form vnnd geſtalt gerichtet / vnnd auß rechtem grund der 
Geometria / in die Perſpectief fuͤrgeriſſen werden. 

Vnd erſtlich alſo / wann zu ſolchem fuͤrgenommen Gebew / nach 

ſeiner maß / auff ein zimliche Diſtants / ein poͤßlein / das ſich ſeiner 
pꝛopoꝛts halber zum Geber vergleicht / geſtellet wird / vnnd wie nun 
einem lebendigen Menſchen / inn gleichmeſſiger Diſtants / ein ſolch 
recht natürlich Gebew / Tempel oder Saal / zoo. ſchuhe lang / ꝛt. wie 
gemelt / innen oder außwendig in ſeinem Aug erſcheinen wuͤrde / eben 
alſo vnnd gleicher geſtalt kan auch diſes Gebew oder verjungte mu⸗ 
ſter Perſpectiuiſch recht auff des poͤßleins Aug gerichtet werden / 
vnnd diſer art / ſind von vilen trefflichen vnnd erfarnen leuten diſer 
kunſt / gar ſchoͤne vnd zierliche Gebew Perſpectiualiter an tag gege⸗ 
ben woꝛden / vnd wann die vertieffung ſolcher gebew recht erkent wer⸗ 
den ſoͤl / ſo kan es mit einem Aug / das auff ſein Diſtants gar nahend 
hinzu gehalten wird / am aller beſten geſchehen / Das iſt nun eine vnd 
die erſte geſtalt vnd foꝛm̃ der Gebew. 

Zum andern / ſo kan der grund diſes Gebewes mit der vierung 
a. auff ein ſolche Diſtants / als zwen oder dꝛey ſchuhe fern (wie du 
oben bey erwehlung der vierung . vernommen) gerichtet werden / 

wie 

wie dann das aller bequemlichſt mit einem lebendigen Aug erſehen 
vnd begriffen werden mag / Vnd dieweil dann die hinzu geſtelten poͤß⸗ 
lein nichts ſehen / vnd aber alle ſolche ding nach dem lebendigen Aug 
geurtheilt werden / So nim̃ ich deſſen vrſach alle ding mit meiner 
Perſpectief nach zimlicher Diſtants auff das lebendige Aug zurich⸗ 
ten / wie du dann bey den hernach geſetzten Figuren / Gebewlein / 
Schnecken / vnd andern Loͤꝛpern inn diſem Büchlein zuſehen haſt / 
un auß ſolchem eruolget dann der ander form vnnd geſtalt der 
ebew. 

Vnd wiewol das nun die Gebew vnd allerley Coꝛpoꝛa / von we⸗ 
gen diſer zweierley vnterſchiedlichen Diſtants / gar vngleiche geſtalt 
gewinnen / ſo iſt doch ein jedes fuͤr ſich ſelbs / ſeiner meinung vnd ver⸗ 
ſtands halber / gantz gerecht vnd one mangel / vnnd moͤgen beide mei⸗ 
nung / welche einem jeden am beſten gefelt / nach der hierinne beſchꝛie⸗ 
benen Praxen / auff das aller bequemlichſt gebꝛauchet / vnnd die vie⸗ 
rung J. zu denſelben / nach der erſten oder andern meinung / lang oder 
kurtz abgeſchnitten werden / welches dann geſchicht / wann du den 
puncten e. als die Diſtants / nahe zu den zweien Buchſtaben ho. 
oder noch neher zum puncten . i. ruckeſt / vnd die vierung. l. nach voꝛi⸗ 
ger beſchꝛeibung mit der linie k. zwiſchen c. vnd. d. abſchneideſt / ſo 
haſtu einen Eſtrich / der ſich mit allem ſo darauff geſtellet / nach des 
blinden poͤßleins Aug / gar ſehꝛ vnd tieff hinein verſpitzen vnnd vers 
jungen wird. 

Nun iſt natuͤrlich das ſich alle Coꝛpoꝛa / verruckt vnnd vnuer⸗ 
ruckt / allzeit gerad vom Aug fuͤrſich hinauß gegen dem Augpuncten 
b. verjungen / wie das auß diſem Exempel leichtlich erkennet vnnd 
abgenommen werden mag / Alſo / weñ du in ein ablang oder geuiertes 
Gemach geheſt / das vier wend / einen boden vnd decke hat / dann ſtelle 
dich gegen einer derſelben wende / welche du wilt / gegen der rechten 
oder lincken / gerad / mitten / nahe oder fern / hoch oder nider / ſo wird 
doch allzeit dein Aug gerad fuͤrſich in der gegenwertigen wand einen 
puncten ſetzen / inn welchen puncten / die vier winckellinie / der beiden 
Seitenwende (des bodens vnten / vnnd der decke oben / ſampt allen 
andern Geſimbſen / auch der vnuerruckten Behelter / Tiſch vnnd 
Bencke) zuſamen lauffen werden / wie du das mit einem oder zweien 
Linialen / durch den augenſchein gewiß pꝛobieren kanſt / welches wol 
natuͤrlich / jedoch vilen nicht one wunder ift. 

Vnd dieweil dann natuͤrlich das Aug den puncten allzeit gerad 
für ſich ſetzet / und das auch aller bequemblichſt / ern / gerad für 
ii augen 


Perſpectief 

augen beſchawet werden / ſo gibts mir vrſach zumelden / warumb ich 
mich der gründe auch nicht gebꝛauche / welche vaſt vilen bißhero / bei⸗ 
de zun Gebewen vnd Körpern / gemein vnd bꝛeuchlich geweſen ſind / 
vnd noch / wie du hie in N* 2, bey dem grund. o. zwiſchen den linien. f. 
g. ein gleichnuß zuſchen haſt / da die linie m. wol vnuerruckt bleibt / 

aber der punct. 4. wird nach der linie f. lang vnnd ſchlim hinauf 
gethenet / alſo das bißweylen die oꝛtlinie n. zwiſchen. 4. vnd 6. der 
Per ſpectiuiſchen vierung lenger wird / als die oꝛtlinie der Geometri⸗ 
ſchen vierung / zwiſchen den zweien puncten. 7. vnd. 8. bey welchem 
ſich / meines bedunckens / etlicher maß ein mangel verbergen vnd mit 
lauffen will / den ich dir hiemit (jedoch allein zu meinem benuͤgen / je⸗ 
dermans meinung vngefochten) darthun vnd zeigen will / vnnd aber 
denſelben ferner / einem jeden nach ſeinem verſt and / ſelbs zuerkennen 
vnd zu prüfen heimgeſtellet vnd befolhen haben. 

Nemlich / es iſt gewiß vnnd vnuerneinlich / das / wann ein rech⸗ 
te Kugel zubeſchawen fuͤrgeſtellet wird / es ſey gegen der rechten oder 
lincken / hoch oder nider / gerad / nahe oder fern / das dieſelbige dem ge⸗ 
ſicht an keinem oꝛt anders nicht / dann one mangel / zirckelrund er⸗ 
ſcheinen wird / Bund auß diſem eruolget eben fo gewiß das ander / 
Nemlich / auß welchem Eſtrich die kugel Perſpectiuiſch / jrer zirckel⸗ 
runde / am nechſten vnd gleichſten erhoben vnnd auffge zogen werden 
kan / das dieſelben eſtrich / allerley andere ding darauß auffzuzichen / 
am beſten / gewiſeſten vnd vnbetruͤglichſten fein muͤſſen / Vnd die weil 
dann auch das Augenmaß wider etliche ding ſo auß ſolchen ſchlim⸗ 
men gruͤnden gezogen werden / etwas zu ſtreitten haben mag / als ſon⸗ 
derlich die Kugel auch andere Coꝛpoꝛa / welche allzunidergedꝛuckt 
herauß kommen woͤllen / ſo bleibe ich derhalben bey den gantz geraden 
gruͤnden / auff welchen allein alle ding ſo darauß auffgezogen wer⸗ 
den / ſie find darauff verruckt / gelegt / oder geleinet / wie fie koͤnnen / 
dem geſicht gerad entgegen / vnnd nach vermögen menſchliches fleiß / 
one falſch fuͤrgeſtellet werden / vnd wer nun alſo ein Coꝛpus auß den 
ſchlimmen gründen nit gedꝛuckt / vnd auß eim hohen Hoꝛzont / vnnd 
den lang hineinuerſpitzten Eftrichen oder vierungen. l. nicht vberſich 
gelenget / ſondern ſeinem natuͤrlichen vmb vñ abſchnit am gleichſten / 
vnd one gefelſchte form fuͤrreiſſen wolte / der muͤſte die vierung l. zu⸗ 
uoꝛ pꝛobiren / vnnd die mit der linie k. nach zimlicher erhoͤhung des 
Honzonts / zu rechter maß alſo abſchneiden / damit der kugel jre run⸗ 
de auffs beſte darauß gebꝛacht werden koͤndte / oder aber er moͤchte 
Mechanice / die puneten des auffzugs ſouil erlengen oder verkuͤrtzen / 

in maſſen 

in maſſen bey der Figur T. durch die fuͤnff blindriß / die beide linien 
inn jren theilen / gegeneinander erlengt oder verkuͤrtzt find / damit ei⸗ 
nem jeden Korpus / auch im Augenmaß / ſein natuͤrliche höhe vnnd 
bꝛeite auffs gleichſte herauß keme. . 
Nun verhoffe ich / es ſey alſo von den Erdgruͤnden / als von der 
vierung. a. vnd den zweierley vierungen l. fo von wegen naher vnnd 
ferner Diſtants / auß derſelben erwachſen (welche fuͤrnemlich dem 
bꝛauch der Perſpectief dienen vnd anhangen) der notturfft nach / be⸗ 
richts genug geſchehen. 

Jetzt volgen hernach noch zwen gruͤnde / welche den dingen / es 
fein Gebew oder Coꝛpoꝛa / fo man inn die Perſpeetief bꝛingen will / 
anhengig vnd verglichen werden muͤſſen / derſelben dich zuberichten / 
fo mercke das ein jedes ding / welches nach diſem weg in die Perſper⸗ 
tief kommen ſoll / erſtlich in diſe zwen gruͤnde gebꝛacht werden muß / 
wie ich dir dann Exempels weiß in N* 4. vnd allen volgenden Figu⸗ 
ren / mancherley ding von auffrechten / ligenden / vnd geleinten / in di⸗ 
ſen beiden gruͤnden fuͤrgeleget vnd beſchꝛieben hab / allda ſichſtu wie 
ein jedes Korpus mit einer Baßlinit (welche mit. m. bezeichnet) vn⸗ 
ter zogen iſt / darauff es mit feinem vnterſten punet oder baſen fuſet / 
ligt oder auffſtehet / bey welcher linie muſtu allweg verſtehen / die Er⸗ 
den / einen Eſtrich / oder die voꝛbeſchuebene vierung a. wie dieſelbige 
gerad gegen der voͤderſten ſcherpffe der linie m. jedoch one einige bꝛei⸗ 
te angeſehen werden moͤcht / als wann du ein blat Papirs gerad ge⸗ 
gen der duͤnne / one einige bꝛeite anſeheſt / vnd derhalben ſoͤll diſe linie 
m. fuͤrter wo die gefunden wird / der geſtalt Eſtrich / Baſe oder Erd⸗ 
linie genennet vnd verſtanden werden. ; 

Vnd alle diſe gründe vnterthalb der Erdlinie / muſtu dir eigent⸗ 
lich alſo für vnd einbilden / als den platz oder rhaum / welchen ein je⸗ 
des ding(als Gebew / Coꝛpoꝛa oder anders / es ſey ecket oder rund / es 
ſtehe / lige / leine / es ſey vnten / mitten oder oben / am bꝛeiteſten / es ſey 
mit beiden oꝛten / mit einem / oder nur mitten erhoben / oder wie es ſonſt 
erdacht werden mag) gerad von oben herab auff einem Eſtrich / tiſch / 
oder der vierung a. Perpendiculariter bedecken wuͤrde / ans Ca⸗ 
perlich were / das iſt ſein rechter Geometriſcher grund / vnnd diſen 
grund nenne ich. K. 

Den grund aber oberhalb der linie m. muſtu verfichen gleich 
wie diſen / als den rhaum oder platz / welchen ein jedes Coꝛpus oder 
Gebew mit den auffſteigenden puneten feiner höhe vnnd breite (doch 
nicht Perpendieulariter) ſondern a latre, nach der ſeiten / als an einer 

C in auffrechten 


| Perſpectief 
auffrechten wand / bedecken würde / vnnd diſen grund nenne ich P. 

Vud haben diſe beide gruͤnde R. vnd. P. gar ein ebens gleichnuß / 
mit dem werck der Zimmerleut / welche erſtlich alle deck vnnd boͤden 
nach der leng vnnd bꝛeite auff jre Geometriſche gruͤnd richten / nach 
art des grundes R. Demnach ob ſie wol alle auffrechte Gebew / als 
Seulen / Wend / vnnd Gibel / auch niderligend zu werck ziehen / ſo 
ſtehen doch gleichwol alle jre gedancken dahin / wie ſich hernach im 
auffrichten / ſolche Seulen / Wend vnd Gibel / mit Düren vnd Fen⸗ 
ſtern / auff die ligenden gruͤnd ſchicken werden / nach art des grundes 
P. Ond wiewol doch zu vilen dingen diſer grund nicht gantz vnd vol⸗ 
kuͤmlich von noͤten / ſondern nur allein die hoͤhe der auffſteigenden 
puncten / als zum Exempel / wann ich ein Schnecken oder Stiegen 
machen will / ſo darff ich nicht mehꝛ von diſem grund / dann nur wie 
vil / vnnd wie hoch ich die Stafel haben will / ſouil puneten inn derſel⸗ 
ben Höhe zuſetzen / vnd du kanſt nichts fo muͤſams / noch ſo kuͤnſtlichs 
oder verwoꝛrens erdencken / wann du es nur inn diſe zwen gruͤnd. P. 
vnd R. bꝛingen kanſt / fo haſtu ſchon mit gewonnen / Dann ſolches 
ferner in die Perſpeetief zubungen / bedarff nach diſem weg / nur als 
lein das wiſſen vnd den fleiß / vnd gar keiner kunſt. 

Vnd ob wol allerley dingen / durch fleiſſiges bedencken vnd fürs 
bilden / auch one Körperliche Figuren allein im ſinn ein gewiſe hoͤhe / 
dicke / leng vnd bꝛeite gegeben vnd zugelegt werden kan / ſo moͤgen doch 
auch ſolche gar ſchwere vnd ſehꝛ muͤhſame ding / von durchbꝛochnen 
vnd andern Hoͤꝛpern / fuͤrgenommen vnd erdacht werden / welche gar 
ſchwerlich / one hilff natürlicher Coͤꝛpern / in jre beide gruͤnd. P. vnd 
E. gebꝛacht werden mögen / doch mit nichte alſo / das die Coꝛpoꝛa 
eben dermaſſen volkommen außgeſchnitten / durchbꝛochen oder abge⸗ 
eckt ſein muͤſſen / wie du fie inn der Perſpectief haben wilt / dann es 
mögen allein von Kuglen vngleicher groͤſſe / gar vil vnd mancherley 
gruͤnd / durchſichtig vnd gantz abpunctiert vnd abgetragen werden. 

Aber weil ich mir in diſem Werckle nicht fuͤrgenommen hab / vil 
ſchwere vnd muͤhſamme ding / ſondern fuͤrnemlich allein mein fun⸗ 
dgment / vnd den weg in diſer kunſt zueroͤffnen vñ beſchꝛeiben / welchs 
auch durch das allergeringſte Exempel eines Cubi / oder dergleichen 
nach notturfft wol geſchehen kan / als dann wil ich ſolche muͤhſamme 
ding denen befelhen / ſo mehꝛ zeit vnd beſſere gelegenheit dazu haben. 

Vnd ſo ich nun etwas in die Perſpectief bꝛingen will / ſo leg ichs 
zum erſten in die beide gruͤnd. P. vnd. R. wie jetzt gemelt worden / als 
dann gebꝛauche ich / an ſtat eines Erdengrunds oder Eſtrichs / der 

erſtbeſchiiebnen 

erftbefchtiebnen vierung a. fo groß das ich allerley grund R. der 
ding ſo ich machen will / darauff legen / vnd die meins gefallens ver⸗ 
rucken kan / vnnd damit ich aber nit allweg meſſens / zirckelns / vnnd 
reiſſens bedarff / wann ich ein ſolche vierung. a. haben will / ſo bꝛau⸗ 
che ich der außgeſchnittenen vierung. E. von Meſſing oder Karten⸗ 
papir / aber doch nicht allein alſo / das ich nur die vierung. g. darnach 
reiſſe / ſondern ich laſſe den blindriß der felben/ die vierung a. ſelbs 
ſein / vnd heffte die feſt auff / vnd reife dann / oder lege meine gruͤnd. R. 
darein / dann der dienſt diſer beiden vierung. a. vnd. E. ſind gleich vnd 
einerley / vnd nur allein in dem vnterſchieden / das die vierung. E. bes 
weglich iſt / dann wann ich ein grund. R. geriſſen hab / warzues ſey / 
ſo lege ich nur die vierung. E. darumb / vnnd rucke die wie ich will / 
wann ichs nun alſo (nach volgendem bericht) in die vierung l. getra⸗ 
gen hab / vnd ich wils noch auff ein andere art beſchawen / ſo dart ich 
nichts dann nur diſe vierung E. verrucken / welches mit den geriß⸗ 
nen vierungen. a. nit ſo leichtlich geſchehen kan. 

Ind wann du auch gruͤnde . R. haft / da vil ding auffeinander 
ligen / die du auff allerley art beſchawen wilt / ſo zeichne die ſelben auff 
zwey / dꝛey oder mehꝛ Papirlein durch / vnd ſchneide die (nicht ein je⸗ 
des ſonderlich) ſondern alle auff vnd aneinander auß / damit ir auff⸗ 
ligen gewiß vnnd vnuerruckt bleiben mag / vnnd wann du nun ſolche 
gruͤnd R. inn die vierung. a. reifen / oder die außgeſchnitenen mit 
wachs darein hefften wilt / ſo darffſt du dich in ſolchem einlegen oder 
reifen / gar keines zwangs oder notſtals gebꝛauchen / das du ſolche 
gruͤnd nur gerad von voꝛn / hinten / ſeitling / oder vber eck für dich ne» 
men / vnd die an die Baſe oder Erdlinie m. genoͤtiget binden wolteſt / 
Sondern weil die verruckung diſer vnnd aller andern dingen / von 
punct zu punct auff einem Eſtrich ſchier vnentlicher weiß geſchehen 
mag / demnach ſo rucke einen jeden grund / das er dem andern im auff⸗ 
ziehen (von mehrer luſtigkeit wegen) vngleich erſcheine / du magſt auch 
etliche ding auff dem Eſtrich tieff hinein / vnnd eins theils herfuͤr au 
die Erdlinie rucken / auch alſo / das eins hinter dem andern herfuͤr 
ſcheine vnnd geſehen werde / Dann ob wol nach den gemeinen bekan⸗ 
ten Praxen / allweg die verruckte ding ein beſondere vnd mehr muͤhe / 
dann vnuerruckte / erfoͤdern vnnd mit ſich bꝛingen / als dann bey etli⸗ 
cher diſer kunſt beſchꝛeibung zuſehen / wie fie die verruckte ding flie⸗ 
hen / vnd was groſſen zwangs ſie gebꝛauchen / das etwann vil ding / 
(auch wider die natur vnd art derſelben) im leinen / ligen / vnd ſtehen / 
ſich gerad nach dem Principal puncten zurichten genoͤtiget werden / 

da 


Perſpectief 
das 195 nach diſem weg nit von noͤten / ſondern alles eins vnnd eben 
leic ) gi t. 
a Vnd die weil ich nun / meins herhoffens / von allen noͤtigen gruͤn⸗ 
den vnd vierungen / ſampt eins theils derſelben gebꝛauch / genugſam 
bericht gethan hab / ſo will ich nun foꝛt faren / vnd anzeigen / wie vnnd 
womit / beide die Inſtrument / die vierung vñ gruͤnde / einander dienen 
vnnd handreichung thun / biß die fuͤrgenommen Coꝛpoꝛa auß jren 
gruͤnden. P. vnd. R. in die Perſpectief gebꝛacht werden. 

Aber die weil es ſich mehꝛmal begibt / das zu bericht ſolcher ding / 
der gemerck buchſtaben / ziffern vnnd linien / ſampt derſelben be⸗ 
ſchꝛeibung / ſo vberfluͤſſig vil gebraucht werden / das es den lernenden 
offtmals mehꝛ zuuertuncklung des verſtands / dann zu erklerung der 
ding gereichen will / derhalben ſolches zuuermeiden / will ich dich lie⸗ 
ber Leſer zuuoderſt nur allein an die einige Praxen des erſten kegels / 
in N F. als das geringſte Exempel / hierinnen gewieſen haben / wel⸗ 
ches puncten allein ich dir auffs kuͤrtzte / durch die erſten dꝛey. Figurn / 
von grund zu grund / biß in die Perſpeetief mit buchſtaben vnnd zif⸗ 
fern verzeichnet vnd beſchuieben hab / vnnd mit diſem aller geringſten 
Exempel / wil ich dir / gleichwol one allen mangel vnd abgang / zeigen 
den bꝛauch der gruͤnde / der Inſtrument / vñ die volkommene Praxen 
zu allerley andern dingen / vnnd wenn du der allein war nimbſt / vnd 
die merckeſt / ſo wird dir als dann kein ding / wie muͤhſam oder kuͤnſt⸗ 
lich das immer fein mag / auß den beiden gruͤnden. P. vnd. R. inn die 
Perſpectief zu beingen verboꝛgen fein. 

Biſtu ein Architectus des Maßwercks vnd der Gebew / ſampt 
der ſelben gruͤnde / verſtendig / ſo wird dir ſonderlich vnd voꝛ allen di⸗ 
fer weg vnd gebrauch der Perſpectief bequem / leicht / vnd ſehꝛ dienſt⸗ 
lich da zu ſein / Dann da moͤgen allerley Gebew / fie ſtehen der foͤder⸗ 
ſten linien des Eſtrichs gleich / oder ſind daruon verruckt / mit eben 
gleicher muͤhe gemacht vnd auffgezogen werden / wie ich dañ das her⸗ 
nach geſetzte gebewlein / zum exempel / alſo verrucket fuͤrgeriſſen hab. 

Es moͤgen ſich auch die jenigen / ſo die bilder inn rechter pꝛopoꝛts 
mit dem geuierten ſchnitt / zumeſſen wiſſen / dieſelbigen auff allerley 
art (als ſtehend / ligend / hinderſich / fuͤrſich / oder nach der ſeiten ge⸗ 
neigt in die Perſpectief zu bringen / diſes wegs gar vnnd fehr füglich 
da zu gebꝛauchen / ꝛc. 


Von endelichem gebꝛauch der Gruͤnde bnd Inſtru⸗ 


ment / zu volziehung der gantzen Praxen diſer beſchꝛeibung. 

€ Emnach haſtu hie in Nes nach dem Ex⸗ 
2 


N? 


ag empel erſter beſchꝛeibung / an flat eines Platzes oder 
Eſtrichs ein vierung. a. 4. zol bꝛeit / der vier linien be⸗ 
N) zeichnet ſind / mit. m. s. t. v. darauff iſt nidergelegt / on 
allen zwang gewiſer oꝛdnung / ſondern ongefehꝛ / der gruͤnd. R. des 
erſten kegels / in Neg. bezeichnet mit J. 2. 3. 4. 5. vnnd diſe fuͤnff 
puncten hab ich (wie weit ein jeder von der linie. m. gegen der linie. v. 
auff ſolchem Eſtrich dꝛinnen ligt) auß zogen / vnnd mit jren zeichen 
an die linie t. geſetzt / wie weit aber deren jeder vom t. gegem. s. das 
iſt / von der rechten gegen der lincken auff diſem Eſtrich liget / zeigen 
an dieſelben puncten / mit jren zeichen in der linie m. 
Vnd dieweil nun hie por augen wo ein jeder punct / des grunds 
R. auff der vierung. a. fein leger hat / fo eruolgen demnach dꝛey fra⸗ 
gen / in welchen / ſo die bekant gemacht vnd auffgeloͤſt werden / hafftet 
vnd enden ſich alle vmbſtend vnnd beſchꝛeibung diſer gantzen kunſt / 
(diſes wegs) Erſtlich zuwiſſen wie weit nun auch ein jeder punct. R. 
der vierung. a. auff der vierung. l. von der linie. m. gegen der linie. k. 
Vnd zum andern / wie weit der von der linie. d. gegen der linie e. inn 
diſe vierung fallen werde / Innd zum dꝛitten (als das ende) wie hoch 
der volgents erhoben werden ſoll. 

Zu dem nim ich fuͤr mich ein Kartenpapir / welches von der dicke 
wegen beſſer dann ſonſt ein Papir / vnd ſchneide das gerad ab. 27. zol 
bꝛeit / wie dann das hiebey mit volkommener leng vnd breite / vnd mit 
x. bezeichnet iſt / des vnterſten abſchnit lege ich an die leiſten der Ta⸗ 
fel. A. gegen der rechten hand / ongefehꝛ. . zol vom oꝛt / vnd heffte das 
mit beiden oꝛten faſt an / das es nicht verrucke / vnd man ein rein Pa⸗ 
pir darauff der Kegel oder anders ſtehen ſoll / ein wenig darunter 
ſchieben kan / auff DIE Papir x. reiſe ich nun ein zwerchlinie / von der 
leiſten J. zol / vnnd erwehle mir als dann ein vierung. l. 3. zol bꝛeit / 
bezeichnet mit. J. 2.3. 4. des linie. m. ſich mit jrer leng / zwiſchen .3. 
vnd. 4. der vierung a. gantz eben vergleicht / vnnd auch 4. zol lang 
ſey / vnnd diſe vierung . ſetze ich auff die mittel linie des Papirs x. 
gegen der lincken hand / vnd wo nu die beiden linien e. vnd. d. vberſich 
zuſamen lauffen / da ſetze ich den Augpuncten b. auff die Tafel / vnd 
von diſem. b. gegen der lincken hand zeuhe ich die linie Hoꝛizont / wie 
das alles diſe Figur lauter anzeigt. Vetzunder nun / die zwo erſte 
fragen (das iſt das gewiſe leger diſer fuͤnff puncten des grundes. R.) 
auff der vierung. l. zuerfaren / ſo heffte die Saiten. D. mit einem ne⸗ 
gelein in den Augpuncten b. auff / wie du hie in N' 3. gugenſchein⸗ 

lich ſehen magſt / vnd nim̃ zur hand die zwen zirckel. G. vnd. H. vnnd 
wann du den bꝛauch diſer beider zirckel nur bey einem punet recht faſ⸗ 
ſeſt / ſo haſtu jren gantzen gebrauch ( diß fals) inn allen dingen / wie 
muͤheſam oder ſchlecht die immer fein mögen. 

Als dann nim das fehlinglein der Saiten an den Daumen der 
lincken hand / vnd ſetze den zirckel. G. mit dem erſten fuß in das puͤnct⸗ 
lein. j. (in der linie. m. der vierung. a.) on miß biß ins puͤnctlein. j. am 
grund. R. dann ſetze jn vnuerruckt mit diſem erſten fuß inn den punce 
4. (der vierung. l.) vnd feße den andern fuß in die linie m. vnd in dis 
ſem niderſetzen / hebe den erſten fuß bey. 4. wider auff / damit der ans 
der fuß auffrecht ſtehen moͤge / dann fare mit geſtrackter Saiten / biß 
an diſen andern fuß des zirckels / allda halte mit dem mittel finger / 
der lincken hand / die Saiten feſt vnd vnuerruckt / vnnd wo diſc Sai⸗ 
ten die oꝛtlinie n. durchſchneidet / das zeigt dir nun Perſpectiuiſcher 
weiß / wie tieff auff ſolcher vierung l. diſer punct dꝛinnen ſtehet/ alſo 
miß mit fleiß diſe tieffe / von der linie m. biß in diſen durchſchnit der 
linie. n. mit dem zirckel. G. fo haft du die erſte frag / nemlich / die tieffe 
diſes puneten .. alſo lege den zirckel nider / das er vnuerruckt bleibe / 
dann ehe du den punct mit dem. G. auff die vierung l. ſetzeſt / ſo muſt 
du zuuoꝛ der andern frag / wie weit der von der rechten gegen der lin⸗ 
cken ſtehen ſoll / durch den zirckel. H. auch gewiß ſein / Darumb fo 
miß nun mit dem zirckel. H. von dem punct 3. auff der rechten linie. t. 
gegen der lincken / auch biß in das puͤnctlein. J. (des grundes. R.) vnd 
ſetze den mit dem erſten fuß in den punct. 4. der vierung l. (wie voꝛ 
vnd den andern fuß in die linie m. vnnd rucke mit der Saiten biß an 
diſen andern fuß / vnd halt ſtill / dann leg. H. weg / vnd nim̃. G. alſo 
vnuerruckt / wie du jn gelegt haſt / vnd miß ſchlecht Winckelrecht von 
der linie. m. biß an die Saiten / ſo haft du die ander frag vnnd das le⸗ 
ger diſes puneten gewiß / den ſetz mit dem. G. alſo an der Saiten ni⸗ 
der / vnd alſo trage auch die vbꝛigen punct. 2. 3. 4. 5. vom a. ins l. 
ſo haſtu den grund. N. auff der vierung . recht inn der Perſpectief / 
wie du zuſehen haft / vnnd diſen grund / als den fuͤnfften / ſampt allen 
andern der gleichen / nenne ich. F. vnnd wie oben gemelt / das die vie⸗ 
rung a. vnnd l. gleich vnnd einerley find / alſo muͤſſen auch hie die 
gründe -R. vnd. &. gleich vnnd einerley verſtanden werden / Dann 
gleich wie der grund K. des natuͤrlichen Korpus Geometria iſt / alſo 
iſt der grund „5. die Geometria des Perſpeetiuiſchen Korpus / wie 
hoch aber nun ein jeder punct des grundes .S. erhoben werden ſoll / 
wird das Exempel volgends mit ſich bꝛingen / Vnnd wiewol ich diſe 

puneten des grundes. R. außgezogen / vnd in die linie k. vnd m. ges 
ſetzet hab / allein darumb das du von den ſelben puncten der beiden li⸗ 
nien Winckelrechts meſſens dabey gewoneſt / welche doch one das bey 
keinerley dingen von noͤten find 

Vnd hiebey ſoltu aber das wol mercken / was für geltende punc⸗ 
ten du mit dem zirckel. G. zum grund F. auff die vierung l. von der 
linie m. Winckelrecht hinein zuſetzen gelernet biſt / das allweg (nicht 
der fuß fo in der linie. m. ſtehet) ſondern der ander (mit welchem der 
geltende punct geſetzt wird) auff der rechten ſeiten / gegen der rechten 
hand ander Saiten bleiben muß / dann dieweil man den punet gerad 
Winckelrecht von der linie. m. hinein ſetzen muß / vnd aber die Sai⸗ 
ten offtmals nach den puncten / vber die vierung . ſchlim gezogen 
wird / ſo muſtu / wenn der eine fuß in der linie m. asd mit dem an⸗ 
dern offtmals vber die Saiten ſchꝛeitten / wiewol ſich das nur auff 
der rechten ſeitten gegen dem punct. 4. zutregt / dann wann der punct 
des. R. auff der vierung. l. nahend zu der linie. d. felt / vnd du wolteſt 
mit beiden fuͤſſen des zirckels / auff der rechten ſeitten der Saiten blei⸗ 
ben / ſo geſchechs / das der geltende punet zu nahend bey der linie m. 
herfoꝛnen bleiben / vnnd dem Korpus einen falſch mit ſich bꝛingen 
würde, 

Vnd wiewol ich dir den vbertrag des grundes R. auff die vie⸗ 
rung inn den grund. §. etwas weitleufftig hab zeigen muͤſſen / da 
doch bey vilen ſolchen gruͤnden / das wenigſte diſer vmbſtend von noͤ⸗ 
ten / Als zum Exempel / wann ich etwas vom a. ins . tragen will / 
da etwa jo. oder 20. puncteu auff eine linie fallen / ſo ſuche ich nur 
(wie jetzt anzeigt) die zwen oꝛt puneten / vnnd zeuhe die mit einer linie 
zuſamen / ſtreckt ſich dann die linie / von der linie m. gegen der linie k. 
wie hie. j. 01.3. (des grunde s. F.) fo brauch ich nur den zirckel. G. im 

erſten meſſen allein / vnd ſetz als bald den puncten in diſe linie mit ni» 
der / ligt fie aber ſehꝛ von der linie e. gegen der linie. d. wie hie vnge⸗ 
fehꝛ. 2. vnd. 4. fo bauch ich nur den zirckel. H. allein / Vnnd die weil 
ch dann gewiß bin / das dir in allem gebꝛauch / von anfang diſer ding 
biß zu jrem ende / vil vnnd mancherley voꝛtheil ſelbs zur hand fallen 
werden / ſo hab ich allzuuil weitleufftigkeit / mit beſchꝛeibung derſel⸗ 
ben / hierinnen vmbgehen vnd vermeiden woͤllen. 

Vnd ſo du als dann die vierung a. mit dem grund. R. des kegels 
(oder eines andern Coꝛpus) darinnen alſo bꝛauchen / das du ein jede 
ſeitten der ſelben fuͤr die linie m. halten wilt / ſo wird der kegel (oder 
was es ſonſt iſt) nach der linie m. gerad von voꝛn / vnd nach der linie 

v. gerad 

v. gerad von hinten / vnd nach den linien. s. t. gerad von den ſeitten / 
(wie er jetzt ligt) geſchen werden / Ind dieweil du nun one zweiffel ge⸗ 
nugſam verſtanden / vnnd auß diſem Exempel gelernet haſt / wie alle 
puncten der gruͤnde. R. beide (vnd on vnterſchied) der geleinten vnd 
vngeleinten ding / auß der vierung. a. inn der vierung l. inn den Per⸗ 
ſpectiuiſchen grund F. verwandelt muͤſſen fein / demnach wird nun 
im bericht ferner hernach volgen / wie auß ſolchen gründen .S, die 
Perſpectiuiſchen Körper auffgezogen werden ſollen. 
Dtieerhalben fo thu nun die Saiten vnnd beide Zirkel hinweg / 
wann derſelben gebꝛauch hat hiebey ein end / dañ weder die Perſpecti⸗ 
uiſche Coꝛpoꝛa oder Gebew den bꝛauch des zirckels / weder mit reiſen 
noch meſſen / hierinnen erfodern noch leiden mögen / wie du dann die 
vrſach in fleiſſigem erwegen wol verſtehen wirſt / ob wol derſelbe / die 
bogen der recht fuͤrwertſen vnuerruckten Gebew Mechanice mit zu⸗ 
reiſen etlicher maß gebꝛauchet werden mag / wie du aber die boͤgen / 
ſie ſind geſpitzt oder rund / auß rechtem grund erheben vnd auffziehen 
ſolt / des wirſt du dich bey dem ring des felds . inn N. g. vnnd des 
bogens inn N' 8. ſampt der ſelben beſchꝛeibung / wol zuberichten ha⸗ 
ben / Ind dieweil nun der zirckel Perſpectiuiſcher weiß auß ſeinem 
Centro / nicht zugebꝛauchen ſein will / ſo eruolget darauß / das alle 
Perſpectiuiſche Coͤꝛper / auch derfelben runde / anders nit dann nur 
von punet zu punct / mit freyer hand / oder mit geraden linien / Deo 
ſchloſſen werden muͤſſen 

Jetzt werden nun zum auffziehen / vnd erheben der Perſpectiui⸗ 
ſchen Coͤꝛper / von noͤten ſein / die beide Inſtrument B. vnd. C. vnnd 
dann der Eiſen ſtefft / zum punctirn vnd reifen der linien / durch wel⸗ 
che die Coꝛpoꝛa foꝛmiert werden / Vnd damit dir aber nicht mißuer⸗ 
ſtand im gebꝛauch derſelben einfalle / ſo muß ich von wegen deſſen / 
vnnd anders / ein wenig bey ſeits außtretten / vnnd erſtlich anzeigen / 
was ich an diſen beiden Inſtrumenten (diß gebꝛauchs) will gemeinet 
vnd gemitten haben. 

Dann ob man wol nach dem ſchmalen theil des auffrechten Li⸗ 
nials .B. zwo gleiche Perpenditular linien / an der rechten vnnd lin⸗ 
cken ſeitten ziehen / vñ das auch / zu bereitung der grunde vnd andern 
dingen / an beiden ſeitten wol gebꝛauchen kan / ſo will ich doch inn di⸗ 
ſem gebrauch / zum auffziehen der Perſpeetiuiſchen Körper / nur als 
lein die foͤder ſeitten / gegen der rechten hand / gemeinet vnd verſtanden 
haben / vnd die gegen der lincken hand gar nicht / vnd eben alſo will ich 
auch am huͤltzen Linial. C. nur fein foͤderſte fe e das er 

lein gerichtet iſt / gegen der rechten hand / als das Linial. C. gemeinet 
vnd verſtanden haben / vnd gar nicht das vnterſte theil gegen der lin⸗ 
cken hand / derhalben muſtu dich / im gebꝛauch diſer beiden Inſtru⸗ 
ment / mit der Tafel gegem liecht oder tage darnach zurichten wiſſen / 
alſo das dir der tag von voꝛnen / oder von der rechten ſeitten auff die 
Tafel herein falle. f | 
So mercke nun jetzund / das das Papir x. ſo an der leiſten ligt / 

(darauff die vierung. l. jetzt mit allen puneten des grunds. &. bezeich⸗ 
net) bꝛeit iſt 2 zol / ſo lege nun das Inſtrument B. auch an die lei⸗ 
ſten / vnd reiſe darauff zz. zol / von der leiſten / ein zwerchlinie / die ſey 
a. (wie du zuſehen haft an diſem B. in Nj.) vnd diſe linie. a. mag 
allweg dem Papir . x. (es ſey bꝛeit oder ſchmal) gleich fein / oder ein 
wenig vberſtechen / vnd diſe linie. a. ſoll auch anders nicht / dann wir 
die Baſe oder Erdlinie m. (inn welcher aller grunde. P. vnterſte 
puncten eintreffen) gehalten vnd verſtanden werden / dann alles das 
du machen wilt / das auff einem Eſtrich auffſtehen ſoͤll / es hab an ſei⸗ 
nem grund oder Baſen ſo vil oder wenig puncten als es woͤlle / ſo 
muͤſſen doch alle auffrechte gruͤnde. P. jre vnterſte anfeng vnd grund⸗ 
puncten in diſer linie a. haben / vnd von der ſelben auffſteigen / es ſey 
gleich diſe linie hoch oder nider / vber oder vnter dem Hoꝛzont am Liz 
nial. B. es were dann das du inn Eſtrich vnterſich faren wolteſt / als 
mit einer Stiegen / ſo muͤſſen die ſtaffel / wie hoch / vnd wie vil der geſe⸗ 
hen werden mögen / von diſer linie a. abmwgr& verzeichnet werden / 
wie in Ne 8. bey dem auffzug der Kellerſtiegen zu ſehen. 

Als dann lege den grund. P. vnters Linial. B. alſo / das fein Erd» 
Linie m. im hin vnd her rucken des B. mit der Erdlinie a. gleich eins 
treffe / vnd mache dann den grund P. feſt / das der nit verrucke / dar⸗ 
nach ruck mit dem B. von der lincken gegen der rechten / vnd wo es ei⸗ 
nen jeden auffſteigenden puncten des. P. anruͤret / da ſetz in mit feinem 
zeichen auff das Linial. B. (wiewol etwan vil puncten in ein zeichen 
kommen / wie du dann in Ne. am Linial. B. diſes kegels beide punc» 
ten / vnten das. a. (in welches die puneten J. 2. 3. 4. eintreffen) vnd 
oben »5- und auch bey den auffzuͤgen der volgenden Figuren der glei⸗ 
chen zuſehen haſt) vnd diſe puneten am Linial. B. nenne ich darumb 
hierinnen den auffzug / dieweil alle Coꝛpoꝛa oder Gebew / auß jren 
wi gründen ‚S. nach den felben erhoben vnd auffgezogen werden 
muͤſſen. 

Demnach heffte nun das Linial. C. in den puncten i. inn Hoꝛi⸗ 
zont mit einem negelein auff / vnd das alle mal ongefehꝛlich fo weit / 
(ein 

(ein wenig neher oder ferner) nach dem der Hoꝛizont hoch oder nider 
iſt / vom puncten b. gegen der lincken hand / als weit du haſt vom 
puncten. b. vnterſich in die Baßlinie. m. alſo das es einer jeden vie⸗ 
rung. l. (welches dann am bequembſten) recht vber ort kombt / vnnd 
lege das / das es allweg inn ſeinem gebꝛauch / zwiſchen dem grifflein 
des Inſtruments . B. vnd dem winckel bey dem B. bleibe / vnd diß B. 
behalt auch alle zeit / wann du es bꝛaucheſt / bey der lincken hand / ne⸗ 
ben der vierung. l. wann diſe beide Linial. B. vnd. C. machen allweg 
gegen der rechten hand / vnter dem Hoꝛizont / ein weiten / vnd daruͤber 
ein engen winckel / inn welchem winckel / wann B. vnnd. C. ein jedes 
zweimal gerucket (wie volgen wird) allzeit gewiß der rechte vnd ge⸗ 
ſuchte punet des Korpus einfelt. 

Vnd auß diſem ongefehꝛlichen auffhefften des Linials. C. haſtu 
hiebey abzunemen / das nach diſem meinem wege / zu keinerley din⸗ 
gen / es fein Coꝛpoꝛa oder Gebew / gewiſe vnnd vnbewegliche punet / 
principal noch aceidental zum auffziehen vnnd volfuͤren derſelben 
von noͤten ſein / oder wie etwan von etlichen andern gebꝛaucht werden 
muͤſſen / ſondern der principal punet / darauß etliche als erſte pune⸗ 
ten eines Korpus geſetzt worden / mag zu den andern / dꝛitten / vnnd 
vierdten puncten / one nachtheil des Korpus / allweg verruckt wer» 
den / Alſo das es geſchehen kuͤndte / wann einer ein Coꝛpus von 
zehen / mehꝛ oder minder puncten machen woͤlte / das er zu jedem 
der ſelben / den punet printipal verrucken / vnnd den im Horizont nes 
her oder ferner ſetzen moͤchte / ſo wuͤrde gleichwol das Coꝛpus / 
one allen mangel / recht kommen / Alſo mag man auch zu vierun⸗ 
gen l. welche ober zwerch zwiſchen 3. vnnd 4. ſehꝛ lang ſind / zu 
einem Coꝛpus / inn Hoꝛizont zwey Linial .C. (eins neher daun das 
ander) auffhefften vnd gebꝛauchen / vnd ob du gleich zur Architectur / 
vnnd zum auffziehen der Gebew / an keinen gewiſen punct principal 
noch areidental gebunden biſt / ſo wirſtu doch eigentlich ſehen / wie alle 
linien der Simbſen / beide der Baſament vnd Kapithel / vber vnd vn⸗ 
ter dem Aug / inn verruckten vnnd vnuerruckten Gebewen / nach irer 
rechten art (als ob die auß einem punet gezogen) one mangel / im Ho⸗ 
rizont zuſammen lauffen werden / alſo dergleichen auch mit den Coͤꝛ⸗ 
pern / welches eintzige ſtuͤckle / ich (one rhum zu melden) von keinem 
diſer kunſt er farnen / noch inn der felben außgegangen Büchern / biß 
auff diſen tag / ſemals geruͤret oder fuͤrgelegt / erfaren noch vermerckt 
hab / vnd fo vil mehr aber das vnglaublich / ſo vil wunderlich vñ mehꝛ 


luſtiger iſt das / wann ſichs im werck mit der that alſo befindet / 1985 
| wol aber 

wol aber doch gantz vonunnoͤten / was auß einem pꝛincipal puncten 
geſetzt vnd gezogen werden kan / das man der zwen / zehen oder mehꝛ 
dazu gebꝛauchen ſolte / Vnnd auch widerumb / were es gantz vnbe⸗ 
quem / was linien der Körpern auß den accidental puncten / gewiſer 
dann ſonſt / gezogen werden möchten ( wie du bey dem bericht des Ge⸗ 
bewleins hernach vernemen wirft) das man der gerathen / vnd die nit 
gebꝛauchen ſolte. 

Die weil aber mein fuͤrgeben in dem vilen zweiffelich / vnd vieleicht 
bey etlichen gar fuͤr vnmuͤglich gehalten werden moͤcht / das auß vn⸗ 
ſteten puncten / welche ongefehꝛ / allein bequemlich / nahe oder fern 
geſetzt woꝛden / einig gewiß Korpus oder Gebew / auffgezogen werden 
ſolt / denen ſoll es / nach der hierinnen beſchubenen Praxen / vnd auff 

jre eigene erfarung befolhen ſein / vnnd wann fie dann das im werck 
durch rechte Demonſtration / zu gutem benuͤgen / gewiß woꝛden / ſo 
wird als dann die entliche vrſach deſſelben zubeſchꝛeiben / vnnd die 
Demonſtration in Figurn hierzu zuſetzen / gar vonunnoͤten ſein / ſin⸗ 
temal ein jeder verſtendiger die ſelbs leichtlich abnemen vnd ermeſſen 
kan / Was es aber für mangel bꝛinge / wans Linial. C. zu nahe oder 
fern auffgehefftet wird / das wirſtu erfaren im gebꝛauch vnnd abne⸗ 
men / koͤnnen auß dem Exempel vnd gleichnuß der vier vbereinan⸗ 
der ligenden Creutzlinien K. vnd L. in N' g. dann ob wol die bei⸗ 
den linien. L. gar nit mehr auffligens haben / dann die zwo linien K. 
ſo iſt doch das mittel Creutzpuͤnetlein im. K. gewiſer / dann im. L. zu⸗ 
erkennen / ꝛc. 

Jetzt magſtu nun ein rein Papir / darauff der kegel oder anders 

ſtehen ſoll / ein wenig vnter das Papir x. ſchieben / vnnd das feſt mas 
chen / das es nicht verrucke / vnnd ſo du das ſauber behalten wilt / ſo 
magſt du ein duͤnnes Linial oben daruͤber gehen laſſen / vnnd das an 
beiden oꝛten auff die Tafel hefften / damit das Papir vom Linial. B. 
im hin vnd her rucken / deſſelben / wie dann mit muͤheſammen dingen 
entlich geſchicht / nit gemackelt werde. 

Nun will ich dir jetzt gantz kurtz / vnd mit einem punet am grund 
F. diſes kegels zeigen / wie gering vnnd leichtlich du alle puncten / zu 
allerley dingen / auß dem grund F. inn die Perſpectiuiſche Körper 
bꝛingen kanſt / vnd ſoll der punet .y. der erſte ſein. 

So ſetze nun den Eiſen ſtefft gerad auffrecht in den punet . vnd 
rucke das Linial. C. biß an den ſtefft / da halts mit eim finger ſtet / vnd 
ſetze den ſtefft inn den durchſchnit der linie m. an das Linial C. da 
halt jn ſtet / thu dann das. C. hinterſich / vnd rucke das B. biß 15 05 

fft / 

1 ts / vnd ſetz den ſtefft auffs Papir / an die Erdlinie. a. des 
Linials. B. vnnd halt den alſo ſtill / vnnd ruck das Linial B. zuruck / 
recht auff den punct .J. da laß es ſtet / vnd rucke das. C. wider an den 
ſtefft / wo nun das. C. das. B. durchſchneidet / in diſen winckel felt der 
rechte Perſpectiuiſche punet J. den ſetz alſo mit dem ſtefft nider / vnd 
ſo du wilt / darffſtu den nit durchtrucken / dann wenn du mit der ſpitz 
des ſteffts ein ſchwartze kreiden ein wenig beruͤreſt / ſo mögen alle gel⸗ 
tende puncten vndurchgeſtochen / lauter vnd ſichtig auffs Papir ge⸗ 
ſetzt werden / vnnd eben gleich alſo ſetze auch die vbꝛigen dꝛey punet / 
als. 2. 3. 4. 

nnd damit dir lieber Leſer / an ſattem bericht nicht mangle / fo 
will ich dir noch zu einem Exempel den mittelpunct F. als die ſpitz 
des kegels / auch wie diſen beſchꝛeiben / So ſetze nun den ſtefft auff den 
punct. 5. rucke das. C. an den ſtefft / da halts / vnnd ſetze den ſtefft ans 
C. in die linie. m. rucke dann das. C. hinterſich / ond rucke das. B. biß 
an den ſtefft / vnnd trucke das mit eim finger der lincken hand nider / 
vnnd ſetze den ſtefft fein lind auffs Papir an den obern punet .S. des 
Linials B. da halt in till / dann rucke das B. hinterſich / recht auff 
den punct. 5. vnnd das. C. wider an den ſtefft / wo nun das. B. vom 
C. durchſchnitten wird / in diſen winckel ſetze mit dem ſtefft den punet 
F. dann zeuhe die puncten .J. 2. 3. 4. vnd. . wie ſich zimpt / zuſam⸗ 
men / ſo haſtu diſen kegel recht in der Perſpectief / wie du am Exempel 
zuſehen haſt. ö 

Vnd ſo du aber die punct .J. 2. 3. 4. des grundes. F. nach dem 
punct. c. auffm. B. erhebſt / vnd den mittel punct. 5. nach der Erdli⸗ 
nie. a. fo wird diſer kegel geſtuͤrtzet / recht auff dem ſpitz ſtehen / Band 
wenn du die leng einer ſeitten des grundes. R. auffs Linial. B. ſetzeſt / 
(alſo das. j. ins. a. vnten / vnd .2. in ſeiner rechten hoͤhe oben kombt / 
vnnd erhebſt dann die punct des grundes F. J. 2. 3. J. einmal nach 
der Erdlinie. a. vnd einmal nach dem punct. 2. ſo haſtu ein gerechten 
Cubus / Ferner wañ du die dꝛey punct. J. 5. 3. des grundes. R. auffs 
B. ſetzeſt / alſo das. J. in den voꝛgeſetzten punct. 2. vnd. 5. vnd. 3. auff⸗ 
werts kommen / vnd erhebſt dann den punct. 5. des grundes S. ein⸗ 
mal mit. 2. vnd einmal mit 3. am B. vnd die vier punct .). 2. 3. 4. 
des grundes F. mit. F. am B. ſo haſtu das Coꝛpus regulare mit 
den acht Drianglen / recht mitten auff dem Cubus ſtehen. 

Vnd alſo moͤgen faſt alle ding / als Coꝛpoꝛa / Gebew / vnnd an⸗ 
ders / auß dem grund F. allein mit verrucken / hoch vnd nider ſetzen 
der puncten / am auffzug. B. vnentlicher weiß / vnd on alle muͤhe new⸗ 

gemachter 

gemachter gruͤnde P. R. vnd. F. gar gering vnd leichtlich verwan⸗ 
delt / vnd gar mancherley kurtze vnnd ſehꝛ luſtige verenderung damit 
gebꝛauchet werden / vnnd ſonderlich wann die linien des grundes F. 
zuuoꝛ mit etlichen puncten auß dem grund R. zertheilt ſind / vnnd 
wann du nun mit dem auffziehen vnnd erheben der puncten ſo weit 
kommen biſt / das du das Limal .B. vom ſtefft wider hinterſich auff 
den punct ruckeſt / den du erheben wilt / fo moͤchteſtu als daun (fo du 
wolteſt) mit zuthanen augen das Linial. C. an den ſtefft rucken / vnnd 
den geltenden vuncten in ſeinen winckel blindtlich ſetzen / vnd alſo die 
erſtberuͤrten ſechs ſtuͤcklein biß hero in der warheit erfaren haben. 
Miſtu nun dem kegel ſeinen Eſtrich / darauff er ſtehen ſoll / auch 
auß der vierung . recht legen / ſo rucke nur das B. auff die beide 
punct . 3. vnd. 4. der vierung l. vnnd ſetze die beide mit dem ſtefft bey 
der Erdlinie a. auffs Papir nider / fo haſtu zwiſchen diſen beiden 
puncten / die newe Erdlinie m. aber die beide punct . vnnd. 2. diſer 
vierung. l. muſtu erheben / nach dem vnterſten punet der linie a. am 
B. wie die vnterſten vier punet des kegels / fo haft du feinen newen 
Eſtrich / vnd den kegel darauff / frey lauter vnd ledig inn der Perſper⸗ 
tief / one einige vergebliche linie / riß / vnnd puneten (wie du hie lauter 
voꝛ augen zu ſehen) vnd ich das inn meinem erſten hieuon außgegan⸗ 
genen Tractetlein vermeldet hab / wann du aber die Erdlinie a. am 
Linial . B. herab ruckeſt / das ſie der Erdlinie m. an der vierung al. 
gleich kombt / fo wird ein jedes Coꝛpus auff feinem grund S. auff⸗ 

ſtehen. | 
Nun mercke aber auch / wann es ſich begibt / das die puneten des 
grundes. . ſo nahend zu dem obern punct z. der vierung . kommen 
oder gar darein fallen wuͤrden / vnnd du die mit dem Linial. C. vnnd 
dem ſtefft inn der linie. m. ſuchen wolteſt / das es eben gleich gilt / ob 
das. C. die linie. m. zwiſchen. 3. vnd. 4. oder gleich auſſerhalb. 4. ge⸗ 
gen der rechten hand / durchſchnitte / dann diſe zwo linien / als der Ho⸗ 
rizont vom punecten b. gegen der lincken / vnnd die Erdlinie m. vom 
puncten. . auch vber die. 4. hinauß gegen der rechten / behalten alle⸗ 
zeit / die geſuchte puneten zwiſchen jnen / in gleicher wage / das verſtehe 
alſo / wann du einen punet zwiſchen die linie Hoꝛizont vnd die Baſe 
oder Erdlinie m. ins mittel ſetzeſt / ſo kan als dann kein linie / ſie ſey 
kurtz oder lang / vom Hoꝛizont inn die Baſe / durch diſen punct gezo⸗ 
gen werden / die nit mit jrem mittel den ſelben beruͤren wird / vnd alſo 
auch / wann du den punet den dꝛitten / vierdten / oder einen andern uns 
ge wiſen theil / hoͤher oder niderer ſetzeſt / ſo mag des gleichen Mot 
inie 

linie vom Hoꝛizont inn die Baßlinie . m. durch diſen punet gezogen 
werden / die nicht mit jrem dꝛitten / vierdten / oder vngewiſſen theil jrer 
leng / den ſelben beruͤren wird. 
Vnd wiewol das nun / durch beſchꝛeibung der Inſtrument / der 
gruͤnde / vnd der ſelben gebꝛauch / biß hero der kegel / als ein Exempel 
der oꝛdnung nach / aller andern ding in die Perſpectief gebꝛacht woꝛ⸗ 
den / So hab ich doch nicht vnterlaſſen moͤgen / von wegen allerley 
notwendigen berichts / offtmals außzuſchweiffen / vnnd aller ding 
vrſach anzuzeigen / alſo das dich vieleicht die Praxen (welche an 
jr ſelb fehr kurtz) durch folche weitleufftige vmbſtend lang vnnd tun» 
ckel ſein / beduncken moͤchte / Demnach vnnd damit dir ja an auterm 
vnnd ſatem bericht diſer ding nichts manglen ſoll / ſo will ich dir die 
Praxen vnd oꝛdnung wie der Kegel in die Derfpeetief gebracht woꝛ⸗ 
den / noch durch zwey Exempel kurtz vnd lauter beſchꝛeiben / vnnd inn 
Figur für augen legen / alles was biß hero nach der leng beſchüieben 
vnd gelernet woꝛden iſt. 

Erſtlich reiſe fuͤr dich / an ſtat eines Eſtrichs / ein vierung. a. vnd 
darein den grund. K. des Coꝛpus ſo du machen wilt / dann heffte auff 
die Tafel. A. das Papir. x. darauff reiſe ein vierung J. der lengſte 
linie. m. zwiſchen. 3. vnd. 4. ſich mit jrer leng eben vergleiche der vie⸗ 
rung. a. vnd wo die zwo kuͤrtzte linien e. vnd. d. der vierung J. mit 
irer verjuͤngung vberſich zuſamen lauffen / dahin ſetze den Augpunc⸗ 
ten. b. vnd von dem ſelben / gegen der lincken hand / zeuhe die linie Ho⸗ 
rizont / in diſe linie ſetze / nach obbeſchꝛiebner maß / den puncten . i. als 
dann heffte die Saiten D. mit einem negelein in den puncten . b. vnd 
trage dann mit den zircklen. G. H. den grund. R. auß der vierung. a. 
in die vierung. l. dann thu die Saiten vnd beide zirckel hinweg / vnnd 
heffte das Linial. C. in puncten. i. im Horizont auff / dann verzeichne 
die auffſteigende puncten der gruͤnde. P. auffs Linial. B. nach denen 
du den kegel vnd andere Coꝛpoꝛa auß jren gruͤnden. F. erheben vnnd 
auffziehen magſt / wie du das alles oben nach leng vernommen haſt. 

Vnd zum andern / wann du der erſten Figur / inn Nj. mit fleiß 
warnimbſt / ſo wirſtu augenſcheinlich / aller diſer beſchꝛeibung / ein 
weſentlich vnd volkommen Exempel in Figur fuͤrgelegt / zu ſehen ha⸗ 
ben / dann da findeſtu zu dem Coꝛpus regulare / mit den acht dꝛiang⸗ 
len / alle notwendige vierung / gründe / linien vnd puncten / alſo / das 
man nicht eines mehr darzu bedarff / als erſtlich im E. ein vierung 
a. darinn die gruͤnde P. vnd R. vnnd dann gegen der rechten hand 
die Tafel. A. darauff ein blat Papir / oben daruͤber = e 

| ij ꝛau 

dꝛauff das Kartenpapir . x. mit der vierung l. vnnd dem grund F. 
(des Korpus) dꝛinnen / darauff das Inſtrument B. mit den auff⸗ 
ſteigenden puncten. a. 2. 3. vnd auff diſem / das Linial C. angeheff⸗ 
tet / in der linie des Hoꝛizonts / vnd dann auff dem Papir das außge⸗ 
machte Coꝛpus / alſo das du mein gantzes fundament / in diſer erſten 
Figur / lauter vnnd klar voꝛ augen ſehen magſt / dann wie klein diſe 
Tafel vnd Inſtrument darauff angezeigt ſind / ſo moͤgen doch aller⸗ 
ley Coꝛpoꝛa / von ſolcher groͤſſe / vnd groͤſſer / raumlich dꝛauff / vnnd 
mit gemacht / vnd zu weg gebꝛacht werden. 

Vnd hie mit haſtu nun / freundlicher lieber Leſer / das klein vnnd 
geringe Pfuͤndlein / Lot oder Quintlein / mein fundament vnd weg in 
diſer kunſt Perſpeetiua / fo vil oder wenig mir Gott deſſen gegeben 
vnd vergoͤnnet hat / darauß du zu ſehen haſt / das diſer Kunſt gantzes 
thun vnd weſen / nach hierinn angezeigtem wege / haffte vnd beſtehet / 
fuͤrnemlich allein auff diſen dꝛeyen puncten. 

Erſtlich / wie man alierley Coꝛpoꝛa / ligend vnd leinet / auch Ges 
bew / oder was man will / in die beide gruͤnd . P. vnd. R. bꝛinge / vnnd 
an diſem erſten ſtuͤck allein / will das nachdencken / vnd auch nach er⸗ 
heiſchung muůͤheſammer ding / etwas kunſt gelegen ſein. a 

Das ander / wie man alle gruͤnde R. auß der vierung a. auff 
die vierung. lin den grund. F. vbertragen ſoll / vnd diſes kan geſche⸗ 
hen 1 alle kunſt / ſonder es bedarff nur allein wiſſens mit geringer 
muͤhe. 

Das dite aber / wie man ferner alle diſe puntt / des grundes F. 
inn die Per ſpectiuiſche Körper bꝛinge / vnnd das bedarff allein den 
fleiß / damit in den puncten nicht gejrret werde / dann ſo bꝛingt es nur 
luſt vnd liebligkeit / dieweil da kein verloꝛner punct geſetzt / noch kein 
vergebliche linie gezogen werden darff / vnd das ſo mancherley gantz 
vnterſchiedliche Coͤꝛper / auß einem grund zubꝛingen fein, 

Band wie wol ich nun nicht zweifel / das ein jeder verſtendiger / 
auch der ſo nur ein wenig in diſer kunſt geuͤbt / jme zu ſeinem fuͤrhaben 
allerley Geometriſche gruͤnde. P. vnd. R. es ſey zur Architectur / Ge⸗ 
bewen / Colonen / Schnecken / Coͤꝛpern / auffrechten / ligenden / leine⸗ 
ten / gewundnen / durchbꝛochenen oder gantzen / gebognen / geſchꝛenck⸗ 
ten / durcheinander geſtochnen / vnnd dergleichen dingen / nach aller 
notturfft wol zu bereiten wiſſen wird / wie dann / zu bereitung ſolcher 
gruͤnde / mererley weg gebꝛaucht werden moͤgen / wie du auß volgen⸗ 
den exemplen zum theil fehen magſt / So hab ich doch / zum vberfluß / 
vmb der anfahenden willen / vnnd denen ſo lieb vnd diruſt am 15 

ſchehen 

ſchehen maa / die noch nit beſſers wiſſen / zu merer anleitung noch et⸗ 
liche gruͤnd. P. vnd. R. von auffrechten / ligenden / vnd geleinten din⸗ 
gen / in den ſiben nachuolgenden Figuren / fuͤrreiſen / beſchꝛeiben / vnnd 
nen damit zu allerley dingen den eingang bereiten woͤllen. 

Vud hab in dem / meins verhoffens / alle linien vnnd puncten der 
beider gruͤnd. P. vnd. R. erſtlich mit ziffern vnd buchſtaben / biß zum 
vberfluß / ſo deutlich vnd lauter auffeinander gefuͤget / das one zweif⸗ 
fel ein jeder / auch geringes verſtands / nachuolgend gar leichtlich ſet⸗ 
hen vnd mercken / vnd auch das alles durchs Inſtrument. B. gewiß 
pꝛobiren kan / wo ein jeder punet des auffrechten grunds P. auff ſei⸗ 
nen punct / des ligenden grundes. R. fuſſet vnd zuſaget( allein nuͤſſen 
zuuoꝛ alle ſolche gruͤnde auff ſondere Papirlein durchgezeichnet wer⸗ 
den / damit du die vnter dem Linial. B. darnach rucken / vnd jr zuſam⸗ 
men treffen ſehen kanſt) dann ſo bald du das ergriffen vnd verſtanden 
haſt / ſo wirſtu zugleich auch damit innen werden / das du nit die ſech⸗ 
ſte / achte / oder zehende Ziffer / oder Buchſtaben / deren ſo die jetzigen 
gruͤnd vnd auffzuͤg mit bezeichnet ſind / zu der gleichen dingen beduͤrf⸗ 
fen wirſt / wie wol ſich offt begibt / das vil puntt des grundes. P. auß 
einem punct des grundes R. gezogen werden / wie dann auch offt⸗ 
mals gar vilen puneten des grundes R. inn einem erhobnen punct 
des grundes. P. jr hoͤhe vnd abſchnitt genommen wird / dann wo da⸗ 
rinnen gefehlet / ſo mag das fuͤrgenommen (es ſey Coꝛpus oder Ge⸗ 
bew) zu keiner richtigkeit gebꝛacht werden. 

Auff das ich dir aber noch etwas anleitung von den beiden gruͤn⸗ 
den. P. vnd. R. thun moͤge / ſo hab ich in der vierdten Figur / vnnd vol⸗ 
gent eines jeden Coꝛpus beide gruͤnd. P. vnd. R. in ein ſonderlich feld 
ver zeichnet / die velder zum theil mit J. 2. 3. c. numerirt / damit du 
wiſſeſt / auff welches Coꝛpus ein jeder bericht gehet. 

Ferner ſind alle ſolche velder / welche die gruͤnde. P. vnnd R. in⸗ 
halten / mit einer Erdlinie m. durchzogen / auff welcher linie ein jeder 
auffrechter grund. P. mit feinem vnterſten puneten oder Baſen auff⸗ 
fuſſet / auch find auff jeder ſolchen linie / neben dem grund. P. eines je⸗ 
den derſelben Coꝛpoꝛa auffzuͤg / oder auffſteigende puncten / auß den 
ſelben gruͤnden. P. gezogen / inn rechter hoͤhe / wie die auffs Linial .B. 
geſetzt werden ſollen / zur lincken / auch eins theils zur rechten hand 
da zu verzeichnet / vnd ob ich wol nur allein die gründe vnnd auffjüg 
der erſten velder / inn N 4. vnd. S. mit jren buchſtaben. B. P. vnd. R. 
ver zeichnet hab / ſo wirſtus doch bey eim jeden / der volgenden velder / 
vber vnd vnter der linie m. dergleichen auch wol zuuerſtehen wi ſſen / 

vnd iſt vnterhalb diſer linie m. eines jeden derſelben Coꝛpoꝛa ligen⸗ 
der oder leineter gruͤnd. R. nidergelegt / wiewol doch viler ding gruͤn⸗ 
de. P. vnd. R. gleich find / vnd der auch vil miteinander verwechfelt / 
das. P. fürs .R. vnnd das R. fürs P. genommen werden kan / wie 
dann das im veld. j. 6. vnd. 8. in N.. vnd anders wo mehꝛ geſche⸗ 
hen mag / vnnd alle diſe gruͤnd R. wie die hernach inn allen Figuren 
fuͤrgeriſſen vnd beſchrieben worden / mögen (inn maſſen wie die find) 
auff die vierung a. vnd l. gebracht / vnd mit jren auffzuͤgen zu auß⸗ 
fertigung der ſelben Coꝛpoꝛa one mangel gebꝛaucht werden / ſo du 
aber die gruͤnde. R. gebꝛauchen / vnd die nit gern durchſtechen wilt / ſo 
kan das gar wol geſchehen / wann du die vierung. E. darumb legeſt / 
vnd die gründe darauß abmiſſeſt / wie du oben vernommen haſt. 

Du woͤlleſt aber auch das wiſſen / ob wol die gründe R. der ge⸗ 
leinten vnd vngeleinten ding / zu gleich auff der vierung. a. beide vers 
ruckt vnd gewendt werden moͤgen / wie du wilt / das doch jre zugehoͤ⸗ 
rige puncten am auffzug allzeit vnuerendert bleiben muͤſſen / Vnnd 
mercke auch das / was für puncten du inn volgenden Figuren (von 
kuͤrtze wegen) auß dem geund R. zuerheben vnd auffzuziehen geheiſ⸗ 
ſen wirſt / das ſolches anderer geſtalt nit verſtanden werden noch ge⸗ 
ſchehen ſoͤll / dann wann der grund R. nach obenangezeigter regel / 
zuuoꝛ in den grund. S. gebꝛacht woꝛden iſt. 


Jetzt bolgen hernach mancherley Exempel 


von gruͤnden P. vnd R. 

Nd zum erſten haſtu hie zuſehen inn No.. 
im veld. j. nach dem grundt. P. ob der Erdlinie / ein abs 
langen geuierten ſtein / mit ſeiner leng vnnd dicke / one 
breite / vnnd den ſelben vnter der Erdlinie / nach dem 
grund. R. mit leng vnnd bꝛeite / one dicke / dann welches 
ſich inn einem grund verbirgt / es ſey lenge / dicke / oder bꝛeite / das muß 
im andern grund zugelegt / vnd merertheils von allerley dingen / auch 
alſo verſtanden werden. 

Im veld. 2. find zwen Stein / nach dem grund. P. obererhalb der 
linie m. ereutzweiß auffeinander ligend / angezeigt / da es doch mit 
ſolchen vnd allen andern dergleichen dingen eben gleich gilt / ob man 
die im grund. R. anders vnd ſchꝛeg auffeinander verruckt / wie hie zu 
ſehen / derhalben thut auch gar nicht von noͤten / das du einige ſolche 
ding / es ſey was es woͤll / auff die muͤheſambſte weiß / als verruckt 
oder vbereck / inn die beide gruͤnd. P. vnd. R. bꝛingen wolteſt / ſondern 
auff den leichteſten weg fo du jmmer kanſt / dann alles verrucken vnd 
wenden / derſelben kan hernach auff der vierung. a. nach all deinem 
gefallen / leichtlich vnd on alle muͤhe wol geſchehen. 

Ynd weil ich dann nicht zweiffel / das du auß dem Exempel des 
kegels / vnd diſer bißhero genugſam verſtanden / wie leichtlich vnnd 
one ſondere kunſt / allerley ſolche ding / die im ligen vnnd ſtehen ein 
ebnes auffligen vnnd abſchnitt haben / inn jre gruͤnd. P. vnnd. R. ges 
nacht / auch wie der ſelben gruͤnde. R. inn der vierung. a. auff aller⸗ 
ley art verruckt / neben / hinter / oder auffeinander gelegt werden moͤ— 
gen / ſo wil ich ferner nur noch etwas von den geleinten dingen / ſampt 
der ſelben gruͤnde / hernach berichten / inn welchen gruͤnden aber die 
Coꝛpoꝛa / von wegen waltzens / auch hoch vnnd nider leinens / on alle 
maß unendliche verenderung mit ſich bꝛingen / Derhalben dieweil 
dann das anleinen vnnd allerley verwandlung deſſelben gründe Zus 
beſchꝛeiben vnmuͤglich / fo will ich doch verhoͤfflich durch etliche mes 
nig Exempel einem jeden ſo nit mehꝛers weiß / allerley ding nach ſei⸗ 
nem willen vnd begeren darauß zuſchoͤpffen / hierinnen genugſamme 
anleitung geben. 

Dann ob wol die gründe R. der geleinten ding gleich / wie auch 
die andern auff die vierung a. nach eines jeden gefallen eingelegt / 
verruckt / vnd nach jren auffzügen erhoben werden mögen / fo eruol⸗ 
get doch die vilfeltige vnd meiſte verenderung der ſelben gruͤnde / fuͤr⸗ 
nemlich auß dem / wie die Erdlinie m. den Coꝛpern hoch oder nider 
vnter zogen wird / wie du ſiheſt im feld. 3. einen Stein mit 1 

linien vnterzogen / vnnd mit dꝛeyerley Steinen eines anligens auff 
den dꝛey linien vnterlegt / auff der linie. a. leinet er am niderſten / vnd 
etwas hoͤher auff der linie b. vnnd noch höher auff der linie. e. vnnd 
find gegen der lincken hand auff jeder linien die auffſteigenden punet / 
des auffzugs. B. der beider Stein dabey verzeichnet / aber diſe beide 
Stein ſind im grund R. nur nach dem erheben auff der linie. b. nis 
dergelegt. 

Im feld. 4. iſt diſer Stein in feinem anligen / oben nur ein wenig 
fürfich herauß gerucket / alſo das er nit mehr auff der ſcherpffe / ſon⸗ 
dern nur gegem voͤꝛdern eck. . auffſtehet / wie vil er aber mit dem hin⸗ 
terneck. 2. vom Eſtrich erhoben iſt / das ſichſtu am grund. P. beim 
vntern puͤnctlein . 2. vnnd feine verruckung erſcheint / an der blinden 
vierung. C. ſo oben auff den ſtein oder grund P. geſetzet / darinn die 
leng vnd bꝛeite diſes ſteins / mit. J. 2. 3. 4. bezeichnet / vnd auß der di⸗ 
cke / welche neben dem grund. R. mit. S. ſignirt iſt / vnd weil die ziffern 
der beiden leger diſes ſteins topelt ſind / ſo magſtu die vntern von den 
oͤbern mit puͤnetlein mercken / damit ſie dir am auffzug (dieweil fie ins 
einander treffen) nicht jrꝛthumb bꝛingen / den ſtein .. des anligens / 
magſtu im grund R. ſo lang oder kurtz laſſen als dir gefelt. 

Im feld. F. iſt diſer ſtein nicht fürfich gerucket / ſondern nur ge⸗ 
waltzet / alſo das fein hinters eck. 2. gleich dem jetzt beſchꝛiebnen vier⸗ 
ten ſtein erhoben iſt / vnnd ſo diſer beider ſtein gruͤnde. R. auff die vie⸗ 
rung. a. gleich einbꝛacht werden / fo kommen fie auch im auffziehen 
gantz gleich / ob fie wol / nach zweierley wegen / in den grund. R. nider⸗ 
gelegt ſind / wie vil er aber vberſich gewaltzet / das zeigt dir eigentlich 
an ſein dicke / welche neben dem grund R. mit. T. bezeichnet / vnnd iſt 
der auffzug diſer beiden ſtein gantz gleich / vnd dieweil diſer ſtein vber⸗ 
ſich gewaltzet / fo ſichſtu wieuil der ſtein 5. des anligens / hinnach ges 
rucket werden muß / ſo er wider gantz auffligen ſoll. 

Im feld. . haſtu ein geuierten ring / vnnd daneben all fein auff⸗ 
ſteigende punet / da merck wie vil puncten du auß jedem oꝛt der be⸗ 
zeichneten linien des grundes R. erheben muſt / dann auß beiden oꝛ⸗ 
ten der linie. j. erhebſtu. 8. punct / als. j. a. e. 5. bey jedem zwen / vnnd 
auß jeder linie. b. erhebſt du vier punct / zwen . b. vnd zwen . d. vnnd 
auß jeder linie 2. auch vier / zwen 2. vnnd zwen .4. aber die acht 
punct / auß den zweien. 3. vnd zweien. e. erhebſt du alle mit dem mit⸗ 
telpunct . c. 3. wie du am auffzug daneben zuſehen haft / dann zeuhe 
die runde diſes rings von punet zu punct / nach auß eiſung feiner 
zeichen / zuſamen. | 

2 Im feld .. leinet diſer ring / bezeichnet mit ſeinen inwendigen 
buchſtaben / vnd mit den euſſern ziffern / ſo hab nun acht auff die mit⸗ 
tel linie des grundes R. inn welcher die acht puncten . a. e. 5. nider 
fallen / wie fern aber von diſer linie zu beiden ſeiten die linien 2. 3. 4. 
vnd b. c. d. nider fallen / das magſtu meſſen nach der mittel linie des 
rings im feld. . nun hat ein jede diſer linien zwen / ein hohen vnd ein 
nidern punet / wie du bey dem auffzug ſehen magſt / da allweg zwen 
puntt / zum vnterſchied der buchſtaben vnd ziffern / mit geraden vnnd 
krummen linien zuſamen gezogen ſind / welche offtmals / ſehꝛ genaw / 
vnd in etlichen auffzuͤgen / nach den gruͤnden P. wol gar in einander 
treffen / des man denn eben warnemen / vnnd die fleiſſig bezeichnen 
muß / vnd wie du nun den grund. R. diſes rings / mit dem ſtein . ſei⸗ 
nes anleinens / auff die vierung a. einlegen wilt / ſo mercke nur / das 
allweg die niderſten puͤnetlein des auffzugs inn den oꝛten der linien 
gegen dem ſtein. . des anligens fallen / vnd darauß erhoben werden 
muͤſſen / wie du aber die runde diſes rings von punet zu punet zuſam⸗ 
men ziehen ſolt / das wirſtu dich auß feinen zeichen vnd dem ring / inn 
N 5. wol zuberichten haben / Vnd es moͤgen aber auß diſen dꝛeyen 
gruͤnden. P. vnd. R. des felds. . vnd. R. des felds. 7. (alſo vnueren⸗ 
dert) ſo vil vnnd mancherley boͤgen / bogendꝛuͤmmer / gelegt / hinter ſich 
vnd fuͤrſich geleint / ſeitling / vberſich / vnterſich geſtuͤrtzt / auffgezogen 
werden / wie du im brauch erfaren wirſt / alſo das das wenigſte dauon 

zubeſchꝛeiben verdꝛießlich ſein woͤlte. 
Im feld 8. volgt erſtlich / nach dem grund. P. ein gantz fuͤrwertſer 
Stern / vnd daneben all fein auffſteigende puncten (gerad darunter) 
nach dem grund. R. zwen ſeitlinger / inn der einem ſich die linien vom 
mitlern punct in ſpitz / vnd im vntern in ſcherpffe oder geſpaltene ſpitz 
ziehen / allein mercke / das du auß dem punct j. auch die. 4. vnnd auß 
dem punct. a. auch das. e. vnd auß dem. 2. auch die 3. (die b. aber 
eintzig) erheben vñ auffziehen muſt / vnd neben diſem voꝛwertſen ſtern 
zur rechten hand / ſtehet ſein auffrechter grund nach der ſeitten / wel⸗ 
cher mit einer ſchlimmen Erdlinie m zum leinen vnterzogen iſt / wie 
vil ſich aber nun ein jeder punet auff feinem leineten grund / zwiſchen 
den puncten vnd linien. J. vnd. 4. verkuͤrtzt / vnnd wo ein jeder punet 
nach der leng hinfelt / das wird dir das Linial B. eigentlich zuuer⸗ 
ſtehen geben / wann du das gerecht auff die linie. . legeſt / vnd das ge⸗ 
gen der linie. 4. foꝛt ruckeſt / die bꝛeite aber / wie weit ein jeder punct 
von der mittellinie 3. vnd. . zu beiden ſeitten nider felt / muſtu meſ⸗ 
ſen nach der mittellinie / des voꝛwertſen ſterns / den auffzug a diſes 
a geleinten 

geleinten ſterns / ſampt dem ſtein. 5. des anligens / findeſtu auff der 
ſchlimmen Erdlinie / gegen der rechten hand / doch muͤſſen die puneten 
des auffzugs daſelbſt / gleich den andern auffzuͤgen / auff die andern 
ſeitten gewendt werden / vnd ſo du diſer ſtern dꝛey gegen einander lei⸗ 
nen wilt / ſo zeichne diſen leineten grund. R. durch / das du der dꝛey 
haſt / vnd lege fie in die vierung. a. alſo das die puͤnetlein. 3. juſt zus 
ſammen treffen / als dann erhebe einen wie den andern / nach jrem 
auffzug / alſo magſtu auch mit dem ring. 7. vnd allen andern gelein⸗ 
5 dingen thun / der zwey / dꝛey oder mehꝛ gegen / oder voneinander 
nen. 


Exempel bon Gruͤnden 
P. ynd R. 

Ne Etzt bolgt die fuͤnffte Pigur Nur. in wel⸗ 


& ah cher der erſte kegel oben als ein Exempel nach aller not⸗ 
TERN A turfft fuͤrgelegt / vnd genugſam befchrieben worden iſt. 
N Der kegel 2. zeigt an wie ein jedes dergleichen ge⸗ 
ſſpitztes Coꝛpus / nach feiner verjuͤngung / inn gleiche 
theil geſchnitten werden mag / je neher aber die blindline zum puncten 
3. gerucket wird / je kleiner auch die theil vñ der ſchnit des kegels wer⸗ 
den muß / ond ſo du aber den ſchnit groß / vnd noch groͤſſer haben wilt / 
ſo magſtu die blindlinie neher ins mittel / oder gar darüber rucken / 
wie du bey dem volgenden kegel . 3. zuſehen haft. 

Den kegel z. hab ich geleinet / vnd den ſchnit daran in deſto groͤſ⸗ 
ſere theil gemacht / damit die auffſteigende punct am auffzug lauter 
bleiben / vnd nicht ineinander treffen / vnd dieweil er nur ſchlecht vier⸗ 
ecket iſt / vnd mit der ſcherpffe vnter 7. volkümlich auffſtehet / fo wer⸗ 
den auß jeder vierung des grundes R. zwen gleich hohe / vnnd zwen 
gleich nidere punet / nach anzeigung des auffzugs erhoben / vnnd alle 
hohe punet am B. muͤſſen auß den zweien ecken der bezeichneten li⸗ 
nien . 2.3. 4.5. vnd die nidern / ſampt dem ſpitz / auß der linie. 7. des 
grundes R. auffgezogen werden. er 1 
Der kegel. 4. iſt gantz rund / vnnd wenn fein blindlinie neher ans 
oꝛt gerucket / vnd die theil / vnd ſchnit auffwarts nach dem grund. P. 
kleiner gemacht werden / das auch fein grund. R. in mehꝛ theil als 32. 
jc. oder 24. getheilt wird / ſo mag durch verenderung vnd rechte oꝛd⸗ 
nung der puneten am auffzug / fo vil vnnd mancherley / wunderliche / 
frembde / vnterſchiedliche / vnnd ſeltzame ding / als gerad / vnten / mit⸗ 
ten / oder oben einzogen (nach art des Meerſchnecken) Item / hole / ge⸗ 
ſchrauffte / geſchrenckte / durchbꝛochen / oder gantz / guß diſem einigen 
grund alſo vnuerendert auffzogen / vnd inn die Perſpectief gebꝛacht / 
vnnd den Körpern fo mancherley ſchnit / als ecket / geſpitzt / glat vnnd 
ſcharpf gegeben werden / das dauon kein maß noch end zuerlangen 
iſt / wie du oben das ein wenig bey dem Exempel des erſten kegels ver⸗ 
„oki haſt / welches dir vieleicht one eigene erfarung unglaublich 

ein wird. 
Vnd wenn du aber die gruͤnde P. ſolcher kegel mit krummen li⸗ 
nien (als die linie. b. iſt) machen wilt / ſie ſind ein oder auß warts / 
vil oder wenig gebogen / ſo magſtu dich die auffſteigende theil ſolcher 
kegel zuſuchen / fuͤr die blindlinie diſes wegs gebꝛauchen / Miß die len⸗ 
ge der linie / zwiſchen ‚e- vnd der mittellinie bey. j. die gebe dir die hoͤhe 
vberſich / zwiſchen e. vnd s dañ miß zwiſchen . 8. vnd der mittel! ae 

bey. 2: das gibt dir die hoͤhe zwiſchen. 8. vnd. 9. ꝛc. vnd fo fortan / wie 
die Figur in N z. mit. q. ſignirt außweiſt / doch mögen ſolche ding 
verjũugt oder gleich getheilt werden / wie ein jeder will. 

Der kegel . iſt rund vnd geleint / vnnd damit du eigentlich ſehen 
magſt / wie vnd wo die abſchnit des grundes P. auff die puncten der 
zirckellinien des grundes. R. fuſſen vnd zuſagen / ſo habe ich die zwen 
abſchuit / als. 2. vnd. 4. nit in die zirckellinie des grundes. R. bꝛingen 
woͤllen / auff das die dꝛey abſchnit .. 3. 5. im grund. R. mit jren punc⸗ 
ten vnnd linien deſto lauterer moͤgen geſehen werden / dann wann du 
das verſteheſt / ſo magſtu als dann den kegel nach der hoͤhe vnnd vber 
zwerch / in ſo vil theil zerſchneiden als du wilt / Den auffzug diſes ke⸗ 
gels hab ich auch lauter gelaſſen / vnd nur die abfehnit J. 3. J. mit den 
auffſteigenden puncten / darauff bꝛingen woͤllen / die weil dir. 2. vnnd 
. in etlichen puncten eintreffen / vnd jrꝛthumb bꝛingen moͤchten / wie 
du bey. 2. neben am auffzug ſehen kanſt / vnnd hat ein jeder abſchnit 
des grundes P. fuͤnff auffſteigende punet / als. e. d. e. b. a. wie du zu 
vnterſt am grund P. vnd bey J. 2. 3. 5. am auffzug ſehen magſt (ob 
wol die fuͤnff buchſtaben zu den puncten am auffzug nit geſetzt woꝛ⸗ 
den) Nun mu ſtu aber mit dem e. vnten / vnd dem. a oben / am B. auß 
jedem abſchnit des R. nur eitel einzige puncet erheben / aber mit. d. 
c. b. am auffzug muͤſſen bey jedem zwen punct erhoben werden / als 
zwey b. zwey. c. zwey. d. nach anzeigung des grundes. R. die magſtu 
fo du wilt / nacheinander am auffzug zeichnen / als zu vnterſt.e. vnd 
auffwarts d. c. b. a. vnnd diſe fuͤnff buchſtaben muͤſſen in allen ab» 
ſchnitten des grundes. P. vnd am auffzug / auch in allen zircklen des 
grundes R. biß inn ſpitz verſtanden werden / ob mans wol nicht zu 
allen ſetzet. 

Im feld. . iſt angezeigt nach dem halben grund P. ein geleinte 
kugel / aber ſolches leinen will ich anders nit verſtanden haben / dann 
allein nach dem die Axlinie der beiden Poli vom Zenit vil oder wenig 
geneigt wird / dañ one das / iſt in jrem leinen / ligen / vnd ſtehen kein ons 
ter ſchied / vñ gleich / wie oben gemelt woꝛden / das nit mehꝛ dañ dꝛeyer⸗ 
ley geſtalt der geraden linien / zu allerley Körpern gebraucht werden 
koͤnnen / eben alſo / vnd gleich dem ſelben nach / moͤgen auch nit mehꝛ / 
dann dꝛeyerley art zirckelriß im Diametter an vnnd vmb ein kugel 
gezogen werden / als Meridiani equinoctial / vnnd ſchlemlinie / nach 
art des Zodiaci / jedoch allerley vnterſchiedlichen weiß / hoch vnd ni⸗ 
der geneigt / vnd wenn du auß volgenden Exempeln / diſe dꝛey zirckel⸗ 
riß in grund legen vnd auffziehen begreiffen wirſt / ſo haſtu das ns 

wiſſen / 

wiſſen / die kugel auff allerley art inn die Perfpeetief zubꝛingen / wie 
vngethan dieſelbe doch von etlichen gehalten fein will / dann auffer di 
ſer dꝛeyerley art / kein zirckelriß an ein kugel gelegt werden mag. 

Nun iſt diſe kugel mit der linie. . vnd. . in mitte entzwey geſchuit⸗ 
ten / vnd iſt jr oͤber theil / nach der mittagslinie / vnnd das vater theil 
nach dem Equinoctial getheilt / vnd wenn du diſe beide halbe gruͤnd / 
mit der linie zwiſchen dem vntern punct. a. vnnd dem obern . recht 
vnters Linial. B. legeſt / ſo wirds dich eigentlich leren / wie die punet 
der zirckellinien / des obern theils / ſich gar eben mit den puncten der 
dꝛeyer geraden Baralellinien des vntern theils vergleichen vnd ein⸗ 
treffen / vnd wie die krummen vnnd geraden linien / des vntern vund 
obern theils / je die einen auß den andern erwachſen / dann one das 
were das vnter halbe theil genug / den grund. K. vnd die auffſteigende 
punet zur gantzen kugel darauß zunemen / derhalben inn ferner be⸗ 
ſchꝛeibung diſer geleinten kugel / des obern theils / noch deſſelben zif⸗ 
fern oder buchſtaben / gar nit mehr gedacht werden ſollen / ſondern der 
bericht warauß der grund. R. vnd die auffſteigende punct zur gelein⸗ 
ten kugel zunemen ſind / ſoll nur allein vom vntern theil / darinn das 
P. ſtehet / verſtanden werden. 

Vnd wenn du auch diſe beide gruͤnd. P. vnd. R. unters Lintal. B. 
legeſt / das die ziffern vnd punct des. P. mit den ziffern vnnd puncten 
des.. gleich eintreffen / fo ſichſtu wie vil ſich die geraden Baralel⸗ 
linien. P. auff dem grund. R. in jren zircklen / zwiſchen J. vnd. J. von 
wegen leinens / verkuͤrtzen / vnd das dannoch die punct. 2, 3.4. neben 
der geraden linie des grundes R. zu beiden ſeiten inn voͤlliger bꝛeite 
bleiben / als die punct zwiſchen. j. vnd. . 2. vnd. 4. des grundes. P. 
wie bey dem grund. K. des kegels. 5. dergleichen auch zuſehen. 

Vnnd die weil du jetzt auß diſem grund. P. den halben grund R. 
vnd den halben auffzug genommen vnd außgezogen / voꝛ augen zu ſe⸗ 
hen haſt / ſo lege nun ein Papir vnter den grund. R. vnnd zeichne alle 
puͤnetlein durch / als dann kere diſen newen grund. R. nur vmb / vnd 
lege die geraden linien gleich auffeinander / alſo das. 5. auff. j. vnnd 
J. auff. 5. vnnd der groͤſte zirckel auch eben auffeinander kombt / ſo 
haſtu auff diſen zweien Papirlein den grund R. zur gantzen kugel 
volkommen / den magſtu (ſo du wilt) auff ein Papirlein durchzeich⸗ 
nen / vnd einen gantzen grund darauß machen / vnnd alſo moͤgen faſt 
aller Coꝛpoꝛa gruͤnd / von einem halben volkommen vnnd gantz ge⸗ 
wachet werden: ene mar 

Vnd eben alſo lege nun auch ein Papirle vnter den auffzug / 705 

trucke 

trucke das mittel puͤnetlein 3. vnnd alle puͤnetlein darunter durch / 
dañ kere das Papirlein im puncten. 3. nur vmb / das alle diſe puͤnct⸗ 
lein gleich alſo auch vberſich kommen / ſo haſtu die auffſteigende puͤnet 
des auffzugs zur gantzen kugel volkommen. 

Nun haſtu inn jeder geraden Paralellinie des grundes . P. fünff 
auffſteigende punct / deren ich dir nur einen allein daſelbſt vnnd am 
auffzug mit. J. 2. 3. 4. 5. bezeichnet hab / nach welchen du die einzigen 
vnd zwifachen punct des grundes. R. erheben muſt / wie du dann bey 

dem kegel. 5. auch gelernet biſt / dann nach den puncten. J. vnd. . am 
auffzug / werden nur eitel einzige punet aller zirckel der gantzen kugel 
auß der geraden linie des grundes R. erhoben / aber mit den puͤnet⸗ 
lein. 2. 3. 4. des auffzugs / werden mit jedem auß allen zircklen. R. 
zwen gleiche punet erhoben / als zwey . 4. zwey . vnd zwey . 2. wie 
du zu beiden ſeitten des grundes. R. zu ſehen haft. 

vnd mercke aber nun hiebey das / dieweil inn den muͤheſammen 
gruͤnden / da ſo gar vil linien vnnd puneten vbereinander fallen / als 
ſich dann ſonderlich in geleinten kuglen / in durchbꝛochnen / außkerb⸗ 
ten / zweien oder mehꝛ durcheinander geſtochnen Coͤꝛpern zutregt / 
darinn dann leichtlich gejrꝛet werden kan / demnach magſtu dich / jrꝛ⸗ 
thumb zuuermeiden / diſer zweier wege gebꝛauchen / wie ich dich der 
hiebey berichten will. 

Nemlich / Erſtlich magſtu die linien vnd puncten ſolcher gruͤnde / 
(zweier / dꝛeyer / oder mehr Coꝛpoꝛa / in / oder vbereinander) mit vnter⸗ 
ſchiedlichen farben / als ſchwartz / rot / blo / oder grün / außeinander 
ſondern vnd kendtlich machen. Oder aber zum andern alſo / Mache 
dir Papir x. zwey / dꝛey / oder ſo vil du der bedarffſt / vnnd füge die 
gantz gerecht auffeinander / alſo das die vierung. l. mit jren puncten 
juſt zuſammen treffen / dann heffte die mit negelein gegen der rechten 
vnd lincken hand ein jedes nur mit einem oꝛt auff die Tafel / das du 
die fo offt du wilt / vber die erſte vierung. l. rucken / vnd widerumb das 
uon thun / vnd welches du wilt / mit feinem grund F. eins vmbs ans 
der brauchen kanſt / wie ich dir der in N g. in eim kleinen muſter / mit 
NM. bezeichnet / viere auffeinander mit negelein angehefftet / alſo fürs 
geriſſen hab / wie du ſehen kanſt / wann du die Figur nach der ſeitten 
für nimbſt / das das. M. gerecht für dich kombt / vnd diſer weg dienet 
dazu / das die gründe viler muͤheſammen Coꝛpoꝛa inn vnd vber ein⸗ 
ander / mit jren puncten vnd linien / vnuerwoꝛren gantz lauter vnnd 
ſichtig bleiben koͤnnen / Vnd gleich eben alſo magſtu auch im auffzug / 
wann ſo vil puneten zuſammen treffen / zwey / dꝛey / vnd - Ban 

ein dazu 

lein dazu gebrauchen, allein hab nur acht das ein jeder punet von der 
linie. a. oberfich oder vnterſich in feiner rechten höhe geſetzet werde. 

nd durch diſes mittel mögen vngleubliche muͤheſamme Coꝛ⸗ 


poꝛa vnd Kugel / oder Sphera / als cceleſtis oder terreſtris, mit jren 


Meridianis / Paralelles / vnd andern ſchlemriſſen / nach art des Zo⸗ 
diati / auch Cancaua gar gering zuwegen / vnd in die Perſpectief ge⸗ 
bracht / vnnd auff ein jede pollus hoͤhe / oder wie man will / gerichtet 
werden / alſo das eben ſo vil daran zu ſehen / als vil an ſolchen Coͤꝛ⸗ 
perlich / in gleichmeſſiger groͤſſe vnd Diſtants mit dem Aug begriffen 
werden moͤcht. 

Vnd wann einer alfo zum malen(oder von holtz einzulegen) auff 
ein lang Papir / als auff ein Simbs / oder inn ein Friß 30. oder 20. 
ſchuhe lang vielerley ding Perſpectiualiter legen / leinen / ſetzen / oder 
ſtuͤrtzen wolt / ſo kuͤndte durch folch auß wechslen der grunde. R. der 
vierung. l. vnd des auffzugs B. im foꝛtrucken des Papirs / tauſen⸗ 
terley / neben / hinter / fuͤr / vnnd auffeinander / auß einerley vierungen 


l. vnd auß einem puncten . i. auffgezogen werden / vnd offt mancher⸗ 


ley (wie du vernommen) auß einem grund. / vnd alſo mag auch diſe 
kugel / oder anders dergleichen / auß einem gantzen oder zweien hal⸗ 
ben gruͤnden volkuͤmlich auffgezogen / vnd in die Perſpectief gebꝛacht 
werden. 
Ind ſo du aber den oͤbern halben theil / ober dem grund P. diſer 
jetztbeſchiiebnen Kugel / gantz macheſt / fo haft du den grund R. zur 
gantzen auffrechten Kugel / das die gerad vnnd vngeleinet auff dem 
Polo puncten. a. ſtehen wird / vnnd der halbe auffzug / find im grund 
P. die vier punet .a.b. c. 3. den ker nur mit feinen buchſtaben im. z. 
vmb / ſo haſtu den gantzen auffzug volkommen / als dann werden alle 
punct des euſſern zirckels / mit dem mitlern punct. 3. am B. nur ein» 
mal / aber alle andere punct / als a. vnd beider zirckel b. vnnd . c. mit 
jren buchſtaben / nach anzeig des auffzugs / zweimal erhoben. 
Wiltus aber nach der ſeitten gelegt haben / ſo mache den vntern 
halben theil( darinn das. P. ſtehet) gantz / ſo haſtu den gantzen grund 
R. wiltu den auffzug dazu haben / ſo lege diſen grund R. vnters Li⸗ 
nial. B. alſo das. j. vnten inn die linie. a. vnd dann 2. 3. 4. 5. auff⸗ 
warts kommen / vnnd fare dann mit dem B. foꝛt / vnnd zeichne alle 
Creugpuͤnctlein der dꝛeyer abſchnit / als. 3. c. b. vnd. a. auffs . B. fo 
haſt du den auffzug volkommen / Nun muſtu aber ſehen das du im 
auffziehen nicht frz werdeſt / dieweil ſich die puntt inn den geraden li⸗ 
nien des grundes. R. mit jren zeichen / mit den el des auffzugs 


B. alſo 


„ „ Wa % 


Perſpectief 

. alſo ſchꝛencken vnd wechslen dann das puͤnetlein. . im. R. wird 
erhoben mit. J. vnd. J. am. B. vnd die. 2. vnd. 4. im. R. werden erho⸗ 
ben mit. 2. am. B. dann . vnd F. im R. mit. 3. am B. vnnd die . 2. 
vnd. 4. im R. mit. 4. am. B. vnd dergleichen handel mit allen punc⸗ 
ten der geraden linien b. vnd c. vnnd jren auffzuͤgen / dann werden 
die beide Poluspunct. g. im. R. mit. 3. am. B. erhoben / ſo ligt die ku⸗ 
gel recht an der ſeitten. 

Wiltu dann auff ein jedes plettlein oder flechlein diſer kugel (ſie 
lige oder leine) ein ſpitz ſetzen / wie hoch du dann die ſpitzen haben wilt / 
in der ſelben groͤſſe reife ein newe kugel / gleich wie die vorige ( doch ak 
ſo) das beide die Mittags / vnnd Paralellinien / gleich mitten inn die 
ſpacia der vorigen Mittags vnnd Paralellen gerichtet werden / ſo 
kombt dir gerad ober ein jedes flechlein der vorigen Kugel ein Creutz⸗ 
lein / dahin zeuhe dann die ſpitz derſelben fleche / jedoch magſtu eine 
vmb die ander bloß laſſen. 


Jweierley Exempel zu bereitung der 
gruͤnde P. vnd R. 


Nun 


| Perſpectief 

Vn volgt in Nr s. ein ander Exempel bnd 
beſchꝛeibung einer Kugel / welche mit einem geuierten 
ring vmbfangen iſt / der beider gründe mit. O. bezeich⸗ 
net ſind / vnd habe die darumb mit den Mittags linien 
nur in ſechs theil getheilet / damit alle zirckel jres gan⸗ 
es. R. ſampt dem ring lauter vnnd onterſchiedlich erkennt 
zoͤgen / vnnd weil die geleinet werden ſoll / fo muß der grund 
er nach der ſeitten geruckt werden / vnd wann du diſe beide 
gruͤnde / nach der blindlinie / mit. a. vnd e. recht vnters Linial. B. les 
geſt / ſo wirſtu (wie alle puncten je die einen auß den andern eruolgen) 
keines weitern berichts beduͤrffen / Vnnd gleicher weiß werden dir 
auch alle puneten der beider gruͤnde P. vnd R. zuſamen treffen / wie 
weit die aber zu beiden ſeiten der geraden linie im. R. nider fallen / das 
magſtu meſſen auß dem grund. O. oder. P. wie du oben auch gelernet 
biſt / vnd iſt der auffzug zur Kugel allein mit . vnd der auffzug zum 
Ring allein mit. 2. bezeichnet / wiltu nun das die Kugel ſampt dem 
Ring beim puncten a. auffſtehn ſoll / fo halt den grund. O. fuͤr den 
grund. R. vnd der auffzug iſt auß dem P. mit. 3. bezeichnet / ſoll aber 
die Kugel nach der ſeitten ligen auff dem Ring / beim puncten b. ſo 
en grund. P. fuͤrs. R. vnd jt auffzug iſt auß dem. O. mit. 4. be⸗ 
zeichnet. 

Wer aber nun ſolche Kugel oder andere Koꝛpoꝛa in grund zule⸗ 
gen den vnkoſten nicht achten / vnd ein ſolch oder der gleichen Inſtru⸗ 
ment (wie hie mit. G. bezeichnet) machen woͤlte / der möcht als dann 
gar leichtlich / vnd mit wenig muͤhe / von Kuglen oder andern natuͤr⸗ 
lichen Coͤꝛpern / allerley gründe / durchſichtig vnnd gantz abtragen / 
Es ſoll aber diß Inſtrument / ſo groß du wilt / alſo gemacht ſein / der 
bogen. A. muß Meſſing / von gleicher dicke / recht halb zirckelrund 
ſein / vnd der Kloben. B. muß auch Meſſing / mit dem muͤterle. F. zim⸗ 
lich hart angeſchꝛaufft werden / alſo das diſer Kloben mit ſeinem 


hacken / vnter dem bogen. A. etwas ein wenig ſtreng / von einem ende 


zum andern / hin vnd her gerucket werden mag / in diſem Kloben wird 
das huͤlßlein. C. mit dem ſtefft. D. auch etwas ſtreng hinter ſich vnd 
fuͤrſich gerucket / aber der ſtefft. D. muß im huͤlßlein. C. fein lind / aß | 
lein auff vnd nider gerucket werden / alſo das von ſolchem auff vnnd 
nider rucken des ſteffts / weder das. B. noch das C. beweget werde. 
Ind fo du nun von einer Kugel / oder einem andern Coꝛpus(das 
abpunctirt iſt) den halben grund R. abtragen wilt / fo mache ſolche 
Korpus im Juſtrument. G. ligend oder leinet feſt / als dann heffte ein 
i Papirlein 

Papirlein auff das huͤltzen deckelein / mit. E. bezeichnet / vnnd wann 
du da / mit der ſpitz des ſteffts / den puncten des Coꝛpus gewiß haſt / 
ſo hebe den ſtefft vberſich / vnd ſchlage das deckelein. E. bey dem pfoͤſt⸗ 
lein. H. an / vnnd trucke den punct ins Papir K. wie du den mitlern 

punct mit dem oͤbern zirckel auff dem deckelein. E. mit. R. bezeichnet / 
voꝛ augen ſiheſt / vnnd alſo mögen auch zugleich die Höhe aller auff⸗ 
ſteigenden puncten / zum auffzug eines jeden Coꝛpus / am ſtefft D. 

nach dem der vil oder wenig herab gelaſſen wird)gantz eigen b⸗ 
gemeſſen werden. 8 


Vnd wiewol die Kugel / mit ſampt dem Ring / im dunn 
11 


angezeigt iſt / ſo muſtu doch ein jedes inn ſonderheit verſtehen / da 
wenn du einen geleinten Ring / Krantz / oder anders machen wilt / ſo 
darffſt du zu ſolchem grund. R. nicht mehr / dann nur ein flache Su⸗ 
per ficie / mit verzeichung feiner puncten / wie hie die euſſern beide zir⸗ 
ckel zum Ring / beim grund. O. welche Super ficie ſtehet erſtlich ge» 
leinet im Inſtrument. G. bey dem puncten. c. auff / vnnd wann du die 
alſo abtragen haft / fo rucke die foꝛt biß zum puncten . b. vnnd erhebe 
die biß zum. a. vnnd trage die wider ab / ſo haſtu den grund R. zum 
Ring / mit. Q. bezeichnet / volkommen / doch muß zu muͤheſammen 
dingen / welche zwiſchen dem a. vnd c. vil auffſteigende punct oder 
theil haben / eben wargenommen werden / das das foꝛtrucken der 
Superficien vom e. gegem b. vnd das erheben vom. b. gegem. g. je⸗ 
des nach ſeiner maß / geſchehe. 


Von bereitung der gründe p. bnd R. 
vnd jren Körpern. | 

IE Nd damit du aber ſehen magſt / das allerley 


e ding / auch zu muͤheſammen durchgeſchnittenen Coͤꝛ⸗ 
IN 

2 

& 


\ ern / allein von bloſſen riſſen gemeſſen / vnd inn gru 
Lo pern / ſſen riſſen gemeſſen / grund 


58 gelegt werden mögen / ſo hab ich inn N 7. ein durch⸗ 
V bꝛochnen Cubus (von dem die acht eck abgeſchnitten) 
mit aller notduͤrfftigen zugehoͤꝛung fuͤrgeriſſen / vnd inn die Per ſpec⸗ 
tief gebꝛacht. 


Erſtlich / reiſe ich für mich nach der groͤſſe (als ich den Cubus 
haben will) ein vierung oder fleche deſſelben / mit. n. bezeichnet / vnd 
nach diſer vierung lege ich den Cubus auff der ſcherpffe in grund / fo 
gibt er die vierung. P. zwiſchen den puncten 3.2 / 3. 4/ FJ. G / in der 
lenge / wie zwiſchen J. vnnd 2. des. n. dann ſchneide ich den dꝛitten 
theil (oder fo vil ich will) einer jeden ſcherpffe / mit dem ſpitz des Cu⸗ 
bus herab / vnnd verzeichne den einſchnitt des. P. (nach der breite des 
innern riß im n.) mit. 7. auß welchem ferner die bꝛeite vnd verjuͤn⸗ 
gung aller ſtebe des Coꝛpus eruolgen muß / als dann lege ich jm die 
dicke zu mit dem mitlern blindriß des. n. vnnd lege den inn grund P. 
wie den erſten / ſo kompt als dann im durchſchnitt kein bꝛeite einiges 
ſtabs der beider grunde. P. p. die nicht auß dem winckel. 2. des. n ge⸗ 
zogen vñ abgemeſſen werden kan / Dergleichen wird auch kein punet 
des. P. p. gefunden / der nicht vnterſich in den grund. K. r. reſpondirt 
vnnd zuſaget / als dann mach ein jeden grund R. r. fuͤr ſich ſelbs 
gantz / vnd fuͤge die mit dem Centro vnnd den oꝛtriſſen / wie du ſehen 
magſt / gerecht auffeinander / vnd rucke die inn der vierung a. wie du 
wilt / dann bꝛinge die beide / ein jeden fuͤr ſich ſelb / ſonderlich auff ein 
vierung l. in den grund. S. die du vmb einander wechslen kanſt / wie 
du oben vernommen / vnd bey. M. in N' g. zu ſehen haſt. 


Zu gleicher weiß findeſtu auch auff beiden ſeitten / beider gruͤnde 
P. p. auffſteigenden puncten (auß den ſelben gezogen) bey welchen 
mercke / das ſolche vnd der gleichen auffzuͤg / nicht in der linie. a. fon» 
dern im Centro zuſammen ſagen muͤſſen / Dann wann du ein klein 
Coꝛpus inn ein groſſes (oder eins das mit ſeinen ſpitzen durch das 
Planum eines andern groͤſſern oder kleinern herauß ſtechen ſoͤll) 
machen wilt / ſo muͤſſen allein die Centra derſelben beiden Coꝛpoꝛa / 
in den auffzuͤgen. B. fo wol als im R. zuſammen treffen / welche hie 
am auffzug mit. o. bezeichnet ſind / vnd find die puneten / ſo zun jnnern 
vnd euſſern Drianglen gehoͤꝛen weniger jrꝛthumbs halber / befonder 

mit 


r 


. Perſpectief 
mit linien zuſammen gezogen / Vnnd die weil du aber nun durchs Li⸗ 
nial. B. aller auffſteigenden puncten hoͤhe / in den auffzuͤgen / vnd al⸗ 
ler puncten leger / nach der bꝛeite / inn den gründen »R.r. one mangel 
finden vnd gewiß werden kanſt / ſo hab ich / als vnnoͤtig / allerley weit⸗ 
leufftigkeit viler buchſtaben vnnd ziffern / dabey vmbgehen vnnd ver⸗ 
meiden woͤllen. 


Vnd wie wol du nun auß diſen fuͤrgefalnen Exempeln bißhero 
gefehen / wie allerley Coꝛpoꝛa / durchſichtig vnnd gantz / allein auß 
bloſſen zirckelriſſen vnd Geometriſchem meſſen / in die gruͤnde. P. vnd 
R. vnd darauß in die Perſpectief gebꝛacht werden mögen / vnd das 
man die nit zuuoꝛ Coͤꝛperlich haben muß / fo wird dannoch nicht on» 
dienſtlich ſein / weun man nicht mehr dann nur ein eck von eim ſolchen 
Coꝛpus / vnd wie das durchbꝛochen vnd außgeſchnitten ſein ſoͤll / von 
Holtz oder von eim Kartenpapir ongefehrlich ein wenig zuſammen 


fuͤget / wie du in N. bey. S. zuſehen baſt / dabey man ſich im auff⸗ 


ziehen nur ein wenig erinnern kan / was puncten ſich eines jeden ecks 
verbergen oder geſehen werden. 


Vnnd wer ſich nun alſo / allerley Coꝛpoꝛa mit bloſſen riſſen inn 
grund zulegen / gewehnen wolte / der moͤchte (damit der Angel nicht 
beſſer wuͤrde dann der Viſch) allerley natuͤrliche Coꝛpoꝛa / ſampt 
dem dazugehörigen Inſtrument zu machen / vil vnkoſtens erſparen / 
dann von was Körpern oder Kuglen man die gründe abtragen will / 
die muͤſſen zuuoꝛ an jn ſelbs juſt vnd gantz gerecht ſein / damit durch 
die abſchnitt vnnd abpunctirn derſelben / die gruͤnde gewiß kommen 
moͤgen / welche aber one ſondern groſſen fleiß / auch mit geringem ko⸗ 
ſten nicht zu machen ſind. 


Ferner haſtu hieneben fuͤrgeriſſen ein Schnecken / ober welchem 
ſich jr etliche ſehꝛ winden / der doch / vor vielen andern dingen / gar 
leichtlich auß ſeinem grund erhoben vnnd auffgezogen werden kan / 
welches grund / wann du den inn 32. theil theileſt / vnnd die Staffel 
oder Tritt in grund legeſt / wie ich dir derſelben zwen oben inn NR 6, 
mit. N. bezeichnet auffeinanderligend / fuͤrgeriſſen hab / vnnd damit 
du ſehen magſt / wie vil ein jeder Tritt auffligens haben ſoͤll / ſo hab 
ich den vntern mit blindrißlein / vnnd den oͤbern mit gantzen linien ge⸗ 
riſſen / ſo ſichſtu auch bey den geſtuͤckelten linien / welche vom voͤder⸗ 
ſten eck eines jeden tritts / gerad auffs zentrim gezogen / wie vil ein je⸗ 

der tritt 


. 

der tritt gegen der Spindel vnterſchnitten iſt / wie du dann folches 
vnterſchneiden am auffzug / gleich darunter / mit. B. bezeichnet / auch 
zu ſehen haſt / da ich dir ſechs tritt auffeinander mit langen / vnnd den 
vnterſchnitt mit kurtzen rißlein verzeichnet hab / dann muſtu allweg 
einer jeden ſtaffel oberſtes / vnnd der dꝛauffligenden vnterſtes leger / 
mit einem punct des auffzugs erheben / vnnd wenn nun dein Aug on⸗ 

gefehꝛ »2- ſchuhe der Diſtants / vnnd acht zol ober diſen Schnecken / 
vnnd dem Coꝛpus daneben / erhoben wird / ſo wird es dir erſcheinen 
wie es ſoͤll / Ond der gleichen Schnecken gruͤnde / ſampt dem auffzug / 
haſtu auch oben in N 2. mit. B. vnd. R. ſignirt / doch ſind die Staf⸗ 


fel daſelbſt nicht vnterſchnitten. 


Von bereitung der Gruͤnde / zu bol⸗ 
ziehung der Gebew. 


5 Vnd da⸗ 


0 Perſpectief | 
Nd damit dir lieber Eeſer an eim Exempel 
G nit mangle / wie bequemlich diſer weg der Perſpectief / 
a ich zur Architectur geb :aucht werden mag / ſo hab ich 
im N 8. ein Gartengebewlein auffs ſchlechteſt fürs 

5 geriſſen / hinzu ſetzen woͤllen / Und wann du nun ein 
Gebew inn die Perſpectief bꝛingen wilt / ſo leg es erſtlich nach feiner 
leng vnd bꝛeite in den grund. R. nider / wie du hie den halben grund di⸗ 
ſes Gebews / ſampt Tiſch vnd Bencken / Seulen / Boͤgen / vnd auch 
die Stiegen (wenger dꝛeyer Staffel / fo noch bey .3. da zwiſchen ge⸗ 
hoͤꝛen) mit. A. bezeichnet / voꝛ augen ſiheſt / den grund zum Keller / mit 
den lehnen vnd zweyen ſtafflen / hab ich mit blindrißlein verzeichnet 
doch iſt allein diſer grund des eingangs halber vmbkeret / Vnnd zum 
bogen find die vntern punet mit kurtzen / vnd die oͤbern mit langen rißs 
lein angezeigt / Wann nun diſe gruͤnde gantz gemacht ſind / ſo magſtu 
die auff den Eſtrich der vierung. a. legen / vnd nach dem du das Ge⸗ 
bew beſchawen / die ſelben rucken wie du wilt. 

Dann wie wol in vilen Büchern von diſer kunſt geſchꝛieben / das 
wenigſte der gebew gefunden / die von der voͤderſten linie des Eſtrichs 
verrucket ſind / ſondern das dieſelben mehꝛertheils / etwas an den ſeit⸗ 
ten daran zuſehen / mit dem verrucken des principal puncten dazu 
genoͤtiget werden / die vrſach aber das ich mich deſſen maſſe / vnnd 
etwas an den ſeitten der Gebew zuſehen / die gründe der ſelben nur 
herumb rucke / vnnd alſo gerad fuͤr augen ſtelle / haſtu oben vernom⸗ 
men / doch magſtu dich nach deinem verſtand / diſer oder der andern 
meinung gebꝛauchen. ö 

Auch haſtu hieneben die auffſteigende hoͤhe aller puneten des 
auffzugs zum Geber / mit Steben vnnd Faſen / auch wie vil je einer 
für den andern fuͤrtritt / mit B. bezeichnet / vnnd mercke das / wann 
nur allein am auffzug B. die Stebe vnnd Faſen fleiſſig bezeichnet 
ſind / das es als dann gar nit von noͤten thut / alle linien der Geſimbs 
in grund zulegen / welches dann vil mehꝛ jrꝛthumbs dann richtigkeit 
geben wuͤrde / Sondern wann du nur allein die fuͤrnembſten linien 
im grund. R. haſt / wie du hie mit ziffern bezeichnet ſiheſt / fo mag als 
dann im auffziehen / inn den oꝛtlinien / gar leichtlich (wie vil ein jeder 
Stab fuͤr den andern herauß oder hinein tritt) gefunden / vnnd im 
grund. S. abpunctirt werden / vnnd durch folch ver ſetzen der puncten 
im grund 8 / vnd verenderung hoch vnd nider ſetzen der puneten am 
auffzug / moͤgen zu den Gebewen / die fuͤnff Seulen gar gering vnnd 
leichtlich auß einem grund / derſelben auffgezogen werden / dabey du 
zuſt hen vnd abzunemen haſt / wie ſehꝛ gering die gründe der Gebew / 

vor 

vo: vilen andern dingen / zubereitten ſind / Der auffzug zu den Lenen / 
Bencken vnd dem Tiſch / iſt mit. C. zum bogen mit. D. zur Stiegen 
mit. E. vnd zum Keller mit. F. alles vnterſchiedlich verzeichnet / die 
Diſtants iſt zwen ſchuhe vier zol. | 

Ind die weil dann in den verruckten Gebewen / ſo wol als in an⸗ 
dern / die linien der Simbſen gegen der rechten vnd lincken hand / nahe 
oder fern im Horizont als im accidental punet / gewiß zuſamen lauf⸗ 
fen / vnd dann der principal punct. ian kein gewiſſe ſtell gebunden / ſo 
iſt ſehꝛ bequem / wañ ſoͤlch zuſamen lauffen der Geſimbslinien / in di⸗ 
fen punct. i. oder der punet. i. in ſoͤlch zuſamen lauffen gerichtet wird / 
alſo das nicht allein auß diſem punet die Gebew erhoben / ſondern 
auch zugleich die linien der Geſimbs zun Paſamenten vnnd Capi⸗ 
thelen / der ſelben darauß gezogen werden moͤgen / Ehe aber der punet 
A. auß feiner bequemligkeit gar zu nahe oder fern gerucket werden 
fölt / fo iſt beſſer das du ein beſonder Limial im Hou ont auffheffteſt / 
die Geſimbs darnach zureiſen / vnnd wenn vil gleichligender linien 
ſolcher Geſimbs / inn den gruͤnden der Gebew oder andern Coͤꝛpern 
fuͤrfallen / als in N:. mit dem Ring .o. vnd. 7. vnnd dergleichen / 
der zuſamen lauffen in eim accidental puncten / offtmals fern im Ho⸗ 
rizont geſchicht / alſo das kein Linial dieſelben erreichen mag / ſo henge 
mit der Saiten das gewichtlein des Inſtruments. D. daſelbſten an / 
wann du als dann ſolcher linien nur die voͤꝛderſten puncten geſetzet 
haſt / ſo kanſtu dann nach dem Linial diſer Saiten / mit den andern 
nicht fehlen / vnd wann auch ſolche linien recht vnd gewiß abgeſchnit⸗ 
ten werden ſoͤlten / ſo muͤſte man folcher Linial .D, zwey haben / die 
ſich Perſpeetiuiſch Creutzweiß gegen einander hielten. 

VDVnd wie wol diſe kunſt jren dieuſt fuͤrnemlich mit den Gebewen 
er zeigen kan / fo acht ich doch du werdeſt dich dieſelben inwendig oder 
auß wendig / auff allerley art zumachen / nach deinem gefallen / auß 
diſem Exempel genugſam zuberichten wiſſen / Vnd dieweil dañ auch 
allerley gruͤnde / zu mancherley ſchoͤnen vnnd zierlichen Gebewen / 
nach art obbeſchriebner zweyer gründe .P. vnd R. fo von vilen vers 
ſtendigen vnd beruͤmbten leuten ſolcher kunſt außgangen / nach diſem 
weg (in maſſen wie die ſein)auffs aller bequembſte gebꝛaucht / vnd in 
die Perſpeetief gezogen werden moͤgen / derhalben ich vnkoſten / muͤhe 


vnd weitleufftigkeit / als vnnoͤtig / mit den ſelben nicht habe verlieren 
woͤllen. 


Von bereitung der Gruͤnde / vnd mancherley 
verwechslung der ſelben. 
„„ Er Noch 

Och zu einem Exempel wie auch buchſta⸗ 
Fo) ben vnd allerley flache / durchbꝛochne / vnnd außkerbte 
372 ding zumachen ſind / hab ich in N' 9. anzeigt mit dem 
U Creutz ſignirt mit. a. dabey du zufehen / wie leichtlich 
die gruͤnde. P. R. vnnd der auffzug. B. mancherley ſol⸗ 
cher ding / mit einander gewechſelt / dadurch die Coꝛpoꝛa vilfeltig ver⸗ 
wandelt werden moͤgen / Dann wilt du das diß Creutz / nach dem 
grund. P. auff der linie 3. 2. auffrecht ſtehen ſoͤll / ſo iſt ſein grund. R. 
zwiſchen .8.7/ 4.3 / vnnd ſein auffzug iſt J. 9. 30. 8 / wiltus aber 
nach dem P. auff der linie. 5. 6. geſtuͤrtzt haben / ſo iſt fein grund..R. 
auch der vorige / vnnd fein auffzug iſt .o. 0. 9. / wiltu aber das es 
gantz eben auff eim Eſtrich oder Stein auffligen ſoͤll / ſo iſt fein gantze 
bꝛeite der grund R. vnd fein auffzug iſt .J. 2 / wiltu aber das es nach 
dem grund P. auff. 3. 4. ſtehen ſoll / ſo muß es mit dem kegelein .i. 
vnterſetzt werden / vnd iſt ſein grund R. zwiſchen J. 2 / 5.6. vnd ſein 
auffzug iſt / 4. 9. jo. 7. vnd des Kegeleins hoͤhe iſt. y / wiltu aber 
das diß Creutz auff dem Stein. d. leinen / vnd mit .J. vnnd . 8. auff⸗ 
ligen ſoͤll / fo iſt fein grund R. das . b. (den Stein .d. magſtu lang 
oder kurtz dadurch ziehen) vnd fein auffzug iſt das e / wiltu aber das 
es auff. 6. vnd mit. 7. auff dem Steinle e. auffſtehen ſoͤll / fo iſt fein 
grund. R. das. c. vnd ſein auffzug das b. 


RS, 


Wiltu aber das es mit dem punct .8. auff dem Stein. d. ſtehen / 
vnd hinterſich an dem Stein .f. leinen ſoͤll / fo vnterzeuhe den grund 
c. (darinn das gantze Creutz ſteckt) mit einer ſchlimmen Erdlinie l y. 
m. dann zeuhe nach dem Linial. B. gantz Winckelrecht / wie du ſiheſt 
zwo linie / eine vom euſſern punet des obern. 4. die iſt. k. vnd eine vom 
euſſerſten punet des ontern j. die iſt. l. Dann miß die leng des grun⸗ 
des b. von. 2. biß . 6. vnd nach diſer leng ſchneide die zwo linien k. l. 
mit der zwerchlinie. n. von der Erdlinie . y. ab / vnnd fo nun diſe zwo 
linien k. l. recht vnter dem. B. ligen / alſo das die linie y. ereutzweiß 
kombt / ſo rucke dann von der linie k. gegen der linie J. fo wird dirs 
Lintal. B. eigentlich zeigen / als erſtlich das / wie weit ein jeder punet 
des grundes e. vom k. gegem. l. nach der bꝛeite inn diſem feld ligen 
ſoll / wie weit er aber nach der leng / von der linie n. gegen der linie. y. 
ligt / das kanſtu eigentlich meſſen von der linie . gegen der linie. 2. 
des grundes. b. vnd wenn du diſen grund. b. auſſen an die linie k. ſe⸗ 
tzeſt / ſo haſtu deſto gewiſſern bericht / Alſo haſtu u den grund = 

diſes 


Perſpectief 
diſes geleinten Creutz / mit beiden Steinen f. d. darunter / der auff⸗ 
zug des Creutz vnd beider Stein / iſt bezeichnet mit. h. 


Merck auch das / wenn die Baſis vnd abſchnitt a. b. e. d. diſer 
Figur / mit ligenden vnd geleinten dingen (waſerley die ſind) vnter 
vnd ober dem Hoꝛizont / recht mit einander verglichen / vnd der ſelben 
Coꝛpoꝛa verkuͤrtzung / im ligen vnnd leinen / eben war genommen 
wird / ſo moͤgen auch muͤheſame ding / auß ebnen gruͤnden / hoch vnnd 
nider geleinet werden / Dann mercke das / wie bꝛeit ein jede vierung «I. 
vnter dem Hoꝛizont erſcheint / eben ſolcher bꝛeite erſcheint ſie auch inn 
gleicher höhe vnd ferne / daruͤber / vnd zur ſeiten darneben / ic. 


Von bmbkerten Gruͤnden vnd der 
ſelben gebꝛauch. 


Demnach 

Perſpeckief 

Ecnach wil ich noch eins das ſehꝛ bequem / 
ss vnnd auſſer diſes wegs muͤheſam zu weg gebꝛacht wer⸗ 
den mag / inan hengen / vnd damit beſchlieſſſen / Wann 
ER du etwas machen vnd in dit Perſpectief bringen wilt / 

das ſehꝛ hoch ob dem Hoꝛizont / als hangend / oder auff 
einem Simbs / etwann g. oder 8. ſchuhe hoch / geſehen werden ſoͤll / 
vnd aber weder das Inſtrument B. noch die Tafel. A. nach voriger 
beſchꝛeibung / zu ſolchem gebraucht werden moͤgen / ſo bereite die gruͤn⸗ 
de nach hoͤhe des Augs vnd des Hoꝛizonts / vnnd nach ferne der Dis 
ſtants / wie du oben bey der Figur Ne 2. berichtet bift / vnd bꝛing inn 
die ſelben / was du alſo hoch geſehen haben wilt / Dann heffte ſolche 
gründe mit dem Papir. x. auff die Tafel. A. vnd nim̃ ein geſchmeidig 
Linial. C. das 8. oder jo. ſchuhe lang iſt / vnnd heffte das auſſerhalb 
der Tafel. A. im Hoꝛizont in puncten. i. auff / als dann verzeichne die 
Erdlinie a. am Linial B. oben fo hoch / das die ding ſo du machen 
wilt / nach jren gruͤnden. P. zwiſchen der vierung. l. vnnd der linie a. 
auffm. B. rhaum haben moͤgen / vnd kere dann aller ding gruͤnde . P. 
vmb / alſo das all jr vnterſte puneten auffſm. B. oben ins. a. kom⸗ 
men / vnnd von dannen an abwarts ſteigen / dann magſtu die vnter⸗ 
ſten oder die oͤberſten puncten zum erſten erheben / welches dañ durch⸗ 
auß gleich gilt. 

Wiltu nun das es hengen ſoͤll / ſo darffſtu die Baſen mit der vic⸗ 
rung.. nit verdecken / wiltus aber als auff einem Simbs geſetzet has 
ben / ſo magſtu die Baſen derſelben ding / mit der vierung l. gar oder 
zum theil bedecken / wie du dann deſſen hie in der Figur N'. jo. bey. j. 
2. 3. dꝛeyerley Exempel zuſehen haft / vnnd wann du nun ein ſolch 
ding vmbkereſt / das ſo hoch vnd vil ober den Hoꝛizont erhebeſt / fo vil 
es darunter gemacht woꝛden / ſo wird es nach ſeiner maß vnnd Di⸗ 
ſtants recht erſcheinen. 


Odd hiemit haſtu nun / guͤnſtiger lieber Leſer / wie al⸗ 
lerley ding inn die Perfpectief zu bꝛingen fein / dieweil aber die 
weg(wie die felben ferner nach eines jeden gefallen / vnnd jrer rechten 
art / auff groſſe vnnd kleine werck gezogen / vnnd durch die gitterlinie 
vnd andere weg / vergroͤſt vnnd verjuͤngt werden moͤgen ) one zweiffel 
einem jeden der ſich jemals etwas vmb diſe kunſt angenommen / ſehꝛ 
wol bekandt / derhalben ich vil vmbſtend vnd beſchꝛeibung hieuon zu⸗ 
machen habe vnterlaſſen woͤllen / Wils demnach alſo auff diß mal 


bey 

bey dem wenden laſſen / vnd wann ich ſihe vnd ſpuͤre / das dir lieb vnd 
gefallen hiemit geſchehen iſt / ſo ſoͤll mich nicht beuylen / dir noch et⸗ 
was von den muͤheſammen / kuͤtzlichen / gewundenen (als Seulen / 
vnd andern geregulirten vnnd vngeregulirten dingen / ſampt der ſel⸗ 
ben gründe) hinnach zu ſchicken / vnnd mit was voꝛtheilen dieſelben 
zum theil auff zweierley vnd dꝛeyerley art ingrund zulegen ſein / wel⸗ 
che bey etlichen / durch die gemeine Praxen / in Perſpeetief zu bꝛingen / 
fuͤr vnmuͤglich gehalten werden / wills dieweil denen beuelhen / ſo das 
vnd merers wiſſen / aber die deſſen oder eines merern hierauß erin⸗ 
nert werden moͤchten. Mit bitt / du woͤlleſt freundlicher lieber Leſer / 
mit diſem kleinen Wercklein (welches ich dir / inn ſeinem geringen 
werd / fuͤrwar guter meinung / alſo dargegeben hab) verlieb nemen / 
das ſelbige / zu befoͤꝛderung diſer ſchoͤnen vnnd lieblichen kunſt / alſo 
üben / vnnd was mangelt erſetzen / auff das durch rechten brauch der 
ſelben / viler kunſtliebenden gemuͤter beluſtiget / vnd zu jrem bes 
nuͤgen damit geſettiget werden moͤgen / ꝛe. Der guͤtige 
Her: Gott verleihe / das wir alle ſeine gaben zu 
ſeiner heiligen ehꝛe / vnd zu nutz des nech⸗ 
ſten wol gebꝛauchen / ꝛe. Geben zu 
Nuͤrmberg den 14. No⸗ 
uembꝛis im Jar 

